Seronok dengar peniaga Melayu layan pelanggan Cina cakap bahasa Mandarin... Siap sembang kuih kaswi pandan viral

gadins viral cakap Cina, peniaga Melayu cakap Mandarin, Melayu sekolah Cina

Summary: <b>ALYSSA</b> meraih perhatian gara-gara video dia berbahasa Mandarin dengan pelanggannya.

Alyssa meraih perhatian gara-gara tular video dia berbahasa Mandarin dengan pelanggannya.


Duit dalam laci hilang, kacang hijau bersepah tiba-tiba tersusun... Suami isteri syak angkara toyol! - “Mungkin saya gugur pun ada kaitan”

BERKALI-KALI Suraya dan suaminya, Razali menafikan perasaan gerun yang menyelubungi diri setiap kali mereka melangkah masuk ke dalam rumah yang baru diduduki dua bulan lalu.

Paling menyeramkan apabila berada di dalam bilik tidur, terasa seperti tingkah laku diperhatikan dan kadang kala merinding bulu roma.

Suraya sekali lagi bertanyakan pada suaminya sama ada sudah ‘membersihkan’ rumah dengan betul atau tidak sebelum mereka sekeluarga berpindah masuk.

“Rasa seram kalau duduk di bilik... awak betul-betul ‘bersihkan’ rumah ke? Lagipun rumah ni pernah ditinggal kosong sebelum kita pindah masuk,” ajunya sambil menyelongkar almari pakaian.

Kacang hijau ditabur di setiap penjuru rumah. -Gambar hiasan

Tingkah lakunya yang pelik seolah-olah barang yang dicari tiba-tiba hilang membuatkan Razali terus duduk bersebelahan untuk membantu mencari.

“Eh! Kenapa duit yang saya simpan di sini tidak ada? Tak mungkin saya salah letak sebab memang kat sini saja saya simpan duit.

“Jumlah bukan sikit dan duit tu untuk kenduri tahlil arwah ibu nanti,” kata Suraya yang runsing.

Selepas habis semua beg yang ada di bilik itu diselongkar, Suraya terus pasrah kerana duit yang disimpan tidak dijumpai.

ARTIKEL BERKAITAN: Housemate dah meninggal di kampung masa raya ‘balik’ jenguk rumah sewa, wanita nekad pindah

Dia yang mula mengesyaki kemungkinan terdapat gangguan makhluk halus terus mengambil segenggam kacang hijau di dapur.

Tanpa berlengah, kesemua kacang hijau dicampak ke setiap penjuru rumah dan bilik tidurnya.

Razali hanya memandang kosong kerana sudah mengantuk, iyalah jam sudah menunjukkan pukul 1 pagi.

Keesokan paginya dia tersedar selepas mendengar jeritan Suraya dari ruang tamu rumah.

Suraya pernah alami keguguran selepas pindah ke rumah tersebut. -Gambar hiasan

“Siapa susun kacang hijau ni,” soal Suraya ketakutan.

Teringat insiden sama yang berlaku pada rakannya, Razali terus meluru ke dapur dan mengambil garam kasar.

Dia kemudian membaca ayat suci al-Quran sebelum mencampakkan garam kasar pada penjuru tersebut sambil mengalunkan azan.

Kedua-dua mereka kemudian dikejutkan dengan keadaan kacang hijau yang kembali bertaburan.

Suasana ruang tamu juga tiba-tiba menyeramkan.

Keadaan yang berlaku itu membuatkan Suraya terfikir sama ada keguguran yang dialaminya bulan lalu berkaitan dengan gangguan makhluk halus seperti toyol.

"Awak, kita kena panggil ustaz untuk tengok keadaan rumah ni... mungkin ada gangguan dan saya gugur hari tu pun ada kaitan juga," luahnya kepada Razali.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

makhluk halus, gangguan mistik, rumah tinggal, petua kacang hijau, toyol curi duit

Summary: <b>RUMAH</b> yang ingin diduduki perlu 'dibersihkan' dengan sebaiknya bagi mengelakkan gangguan makhluk halus.

Toyol sering dikaitkan dengan kacang hijau.


Macam-macam cara dah cuba, sayur dalam peti sejuk cepat rosak! Nasib baik jumpa petua mudah, ikut nasihat suri rumah

BELI pukal dan borong sebab nak jimat, tapi tak sampai seminggu sayur dan barang mentah sudah rosak dan layu walaupun disimpan dalam peti sejuk.

Rupanya ada teknik penyimpanan lebih mudah untuk memastikan sayur dan bahan mentah lain seperti ayam dan makanan laut kekal segar sementara menunggu giliran untuk dimasak.

Kali ini mStar kongsikan beberapa petua penyimpanan bahan mentah yang boleh dilakukan kaum hawa di rumah.

1. Sejuk beku

Bagi Hamari Adhuri Kahani, teknik simpanan secara sejuk beku boleh membantu mengekalkan kesegaran bahan mentah terutama cili.

Jika betul kaedahnya ia boleh sampai berbulan-bulan ya!

2. Bekas kedap udara

Kaedah yang diamalkan Azlin Safena Azihar pula adalah dengan membasuh dan merendam sayuran di dalam larutan air garam terlebih dahulu sebelum disimpan di dalam bekas kedap udara.

Bagi serai dan lengkuas pula seeloknya direndam sepenuhnya di dalam balang berisi air dan ditutup rapi. Sesuai juga untuk halia dan kunyit hidup. Air perlu ditukar dua minggu sekali.

Untuk cili, seeloknya tangkai dibuang sebelum dibungkus menggunakan tisu atau surat khabar. Jangan lupa masukkan bawang putih supaya dapat tahan lebih lama.

3. Perapan

Makanan laut paling sukar nak simpan lama sebab cepat rosak ataupun bertukar hitam.

Amalan menaburkan gula sebelum simpan boleh menjadikan makanan laut seperti udang kekal segar dan tak tercabut kepala.

Pastikan cuci sehingga bersih sebelum guna supaya masakan tidak manis.

Namun bagi Anihmsk dia lebih gemar membuat perapan pada ayam mengikut menu berbeza. Jadi hari-hari boleh bertukar menu masakan supaya anak tidak jemu, memasak pun lebih mudah dan cepat.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

petua simpan sayur, elak sayur cepat rosak, perapan bahan basah, sejuk beku sayur

Summary: <b>KENAIKAN</b> harga barang runcit mendorong ramai yang membeli barang secara borong.

Teknik simpanan yang betul dapat mengekalkan kesegaran sayur di dalam peti sejuk.


Kadang-kadang terkena sindrom malas, semua kerja tertangguh... Cuba 5 kaedah ini untuk ubatinya

KADANG-KADANG perasaan malas akan menyelubungi diri walaupun waktu tidur dan rehat sudah mencukupi.

Kalau diikutkan, satu kerja pun tak boleh dilakukan.

Paling bimbang kalau perasaan tersebut muncul pada waktu yang tidak sepatutnya seperti ketika menyiapkan tugasan, kerja pasti tertangguh!

Apa kata anda amalkan lima kaedah masyarakat Jepun seperti yang dikongsikan Richard Yuzee ini untuk kembali bersemangat.

1. Ikigai (semulajadi, tanpa paksaan)

Temui tujuan anda dalam hidup, paling penting adalah untuk menentukan sebab anda perlu bangun pagi setiap hari.

Pilih sesuatu yang selaras dengan kekuatan, minat dan keperluan dunia anda. Barulah memberi makna hidup.

Ramai yang gemar bermalasan di hadapan televisyen.

2. Kaizen (penambahbaikan berterusan)

Fokus pada peningkatan kecil setiap hari. Anda tidak perlu melakukan semuanya sekali gus, cuma kekal maju sedikit demi sedikit.

3. Pomodoro Technique (tempoh masa)

Sentiasa amalkan bekerja selama 25 minit, berehat selama 5 minit dan ulanginya bagi mengekalkan stamina.

Ini membantu anda kekal fokus dan mengelakkan keletihan.

Pssstt... ia adalah punca perubahan terbesar dalam produktiviti!

4. Hara Hachi Bu (makan hingga 80 kenyang)

Jangan penuhkan perut dengan makanan. Makan sehingga 80 peratus kenyang sahaja supaya anda akan berasa lebih bertenaga sepanjang hari.

Selain itu, anda tidak perlu membuka butang seluar selepas makan tengah hari.

5. Shoshin (konsep pemula)

Lakukan tugasan dengan minda yang segar. Jangan risau tentang menjadi sempurna atau mempunyai semua jawapan.

Hanya buka minda untuk belajar dan mencuba perkara baharu yang akan mengujakan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tip elak malas melampau, teknik elak malas, Richard Yu

Summary: <b>PERASAAN</b> malas dapat diatasi jika anda melakukan sedikit perubahan dalam amalan seharian.

Perasaan malas dapat diatasi dengan melakukan sedikit perubahan dalam amalan seharian.


Tak perlu bayar model mahal, anak sendiri jadi testimoni bengkung... Ibu tunggal syukur hero sulung peneman susah senang

KETIKA rakan seusianya sedang gembira bermain, dia menggalas tanggungjawab besar sebagai seorang anak lelaki.

Merupakan mangsa perpecahan keluarga, dia turut menyaksikan penderitaan ibunya sejak kecil sehingga akhirnya membesar menjadi seorang remaja yang matang dan berdedikasi.

Berkongsi cerita kepada mStar, Nur Amira Mohamad Yusof berkata, anak sulungnya, Muhammad Danish, 14, banyak membantu dalam urusan seharian sejak berusia 8 tahun iaitu selepas dia dan bekas suami bercerai pada 2016.

VIDEO

Menyedari ibunya berdepan kesukaran untuk membesarkan dia dan adiknya Raisha Sofia, remaja itu aktif menghasilkan content atau kandungan berkaitan bengkung.

Sejak 2019, pelbagai kandungan berkaitan bengkung dihasilkan demi membantu perniagaan ibunya sehingga mendapat perhatian warga maya.

“Danish membuatkan saya pilu... dia pernah cakap nak sama-sama buat content jual bengkung. Dia tak rasa segan jika diejek rakan sebab tak mahu saya susah atau penat sendirian.

Danish sentiasa membantu aspek pengurusan rumah dan membuat content video.

“Semasa penceraian berlaku, Danish tidak pernah tanya kenapa papanya dah tak duduk sekali dengan kami... dia seolah memahami yang sepanjang perkahwinan mama dan papanya tidak bahagia.

“Sepanjang proses membesar, Danish selalu dengan saya ke mana-mana sahaja,” ujarnya yang turut berkhidmat sebagai anggota polis.

Menurut Amira, 38, penceraian yang berlaku membuatkan Danish lebih matang berbanding usianya.

Mira menjaga dua cahaya matanya selepas bercerai pada tahun 2016.

“Dia banyak membantu saya daripada segi pengurusan rumah tangga dan menjaga Raisha. Lagipun saya susah pada masa tu, kenderaan pun tiada.

"Alhamdulillah selepas berjaya beli kereta, saya buat kerja sambilan sebagai pemandu e-hailing supaya dapat tanggung kos perbelanjaan harian,” luahnya lagi.

Tidak hanyut dengan kesukaran yang dialami, dia bangkit merancang semula kehidupan bersama anak-anak pada 2018.

Awal bisnes memang untung sekadar lepas duit minyak kereta sahaja.

NUR AMIRA

“Saya mula berniaga bengkung jenama Daisya semasa usia Danish 10 tahun. Dia saksi segala tekanan yang saya hadapi... setiap kali nak buat content, dia akan hadir bersama untuk memberi idea.

“Alhamdulillah semasa PKP (Perintah Kawalan Pergerakan) tahun 2021, semasa Danish tak sekolah, dia ada lebih banyak masa bersama saya untuk fikirkan idea content di TikTok sehingga berjaya fyp (for your page).

“Pada masa tu, rezeki banyak masuk... ramai orang beli bengkung dan Danish menjadi lebih bersemangat untuk bantu saya,” imbaunya yang turut memberikan Danish iPhone sebagai reward.

Mira dan anak-anaknya pernah melalui episod sukar dalam hidup.

Berpegang pada prinsip memerah keringat, Nur Amira sentiasa menerapkan semangat kepada anak-anaknya supaya tidak mengharap belas ihsan orang lain meskipun terpaksa tinggal di bawah jambatan.

Berkongsi tentang bengkung Daisya, ujarnya yang mesra disapa Mira, ia adalah gabungan nama kedua-dia anaknya.

“Awal bisnes memang untung sekadar lepas duit minyak kereta sahaja. Tapi selepas empat tahun beroperasi, jumlah bengkung yang dijual menghampiri 50,000 helai.

“Sekarang syarikat sudah mempunyai modal untuk membuka perniagaan makanan dan saya telah membina food trailer di Port Dickson,” katanya lagi.

Sasaran tiga tahun akan datang pula, dia berharap dapat membuka banyak francais food trailer HanynasXDaisya Kitchen di seluruh Malaysia di samping restoran di Mekah atau Madinah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

jual bengkung, wanita bangkit selepas cerai, masalah rumah tangga, kisah hidup, figuratiktokmstar

Summary: <b>MENJADI</b> ibu tunggal dan membesarkan dua cahaya mata sendirian bukanlah mudah.

Mira dan anak-anaknya pernah melalui episod sukar dalam kehidupan.

Mira aktif menjual bengkung di TikTok bersama Danish.


Patutlah bil elektrik tinggi, aircond tak sejuk mana! Rupanya salah selenggara, cuba 7 tip penjagaan ini

MUSIM panas yang melanda negara menyebabkan pendingin hawa dipasang 24 jam sehari di kebanyakan rumah.

Kesannya, bil elektrik meningkat secara mendadak sehingga ramai membuat rungutan di media sosial.

Paling membimbangkan apabila alat penyejuk itu rosak kerana tidak sempat 'berehat'.

Bagi penggunaan aircond yang heavy, anda boleh amalkan tip penjagaan yang dikongsikan Nur Muhammad ini bagi mengelakkan kos penyelenggaraan meningkat dan tidak cepat rosak. Harga untuk satu unit adalah ribuan ringgit ya!

1. Lakukan pemeriksaan berkala

Sekurang-kurangnya dua bulan sekali bagi penapis udara. Jangan sampai debu masuk melepasi penapis udara tersebut.

2. Pastikan compressor tidak diselaputi debu tebal

Sentiasa perhatikan penapis kipas yang berada di luar pada compressor supaya udara yang melalui outdoor tidak tersumbat oleh debu yang tebal.

Pastikan blower sentiasa bersih daripada habuk dan kotoran.

3. Blower dalam keadaan bersih

Pastikan kipas blower di dalam aircond berada dalam keadaan bersih. Jika berdebu, anda akan ketahui udara yang terhasil dari hembusan aircond tidak kuat atau udara tidak akan sekata.

4. Sentiasa pastikan tidak ada debu yang berada di atas unit aircond

Jika berdebu, lap dan buang. Ini akan mengurangkan risiko aircond anda daripada berdebu.

5. Jika aircond anda adalah aircond inverter serta mempunyai sistem sensor ionizer, anda amat beruntung.

Sensor yang telah diletakkan di dalam aircond tersebut akan membantu anda memberikan petanda tentang tahap kotoran aircond.

Jika anda mengabaikan penjagaannya, ini antara masalah yang bakal dihadapi.

1. Aircond tidak sejuk.

2. Compressor tidak berfungsi

3. Komponen aircond akan mengalami kerosakan

4. Kos penyelanggaraan akan meningkat

5. Bill elektrik rumah akan melambung berkali ganda

Jadi, memang tugas anda untuk melakukan serta mengamalkan lima tip yang akan memberikan kesan kepada diri anda, keluarga serta kewangan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

penghawa dingin, jaga aircond, bil elektrik meningkat, penyelenggaraan, musim panas, aircond tak sejuk

Summary: <b>KEBANYAKAN</b> rakyat Malaysia mempunyai sekurang-kurangnya satu penghawa dingin di rumah.

Penghawa dingin berdebu punca bil elektrik tinggi.


Rahim kembang selepas bersalin, seks jadi hambar! Ini 7 tip kembalikan sensasi hubungan ranjang, elak suami ‘makan luar’

ISU suami 'makan luar' selepas menyambut kelahiran pertama merupakan masalah yang sering dihadapi para isteri masa kini.

Kebanyakannya menjadikan faktor hubungan seksual sebagai alasan dan punca keretakan rumah tangga.

Memetik kenyataan Dr Mohd Ramzdhan Mohd Masdar menerusi artikelnya di doctoroncall, rahim kembang ialah masalah yang boleh berlaku pada wanita yang baru sahaja melahirkan anak.

Bagaimanapun, mereka yang masih belum melahirkan anak juga tidak terkecuali daripada berdepan masalah ini.

"Wanita yang baru sahaja bersalin, lebih berisiko tinggi untuk mengalami rahim kembang kerana keadaan rahim yang telah menegang dan membesar untuk menempatkan bayi selama sembilan bulan.

"Sel otot rahim gagal untuk mengecut walaupun apabila hormon oxytocin yang berfungsi untuk mengecut dan memulakan kontraksi sewaktu bersalin dirembeskan," jelasnya.

Bagi perawat tradisional pula, masalah rahim kembang atau jatuh dapat diatasi sekiranya para isteri berpantang dengan sebaiknya sejurus selepas melahirkan anak.

Ini tujuh tip penjagaan rahim daripada Yanie Mizzyanie Confinement yang perlu anda tahu:

1. Berurut

Dengan berurut selepas bersalin dapat membantu menaikkan semula rahim dan membetulkan kedudukannya yang terkesan selepas melahirkan anak.

Bertungku dipercayai dapat membantu menaikkan rahim selepas bersalin.

2. Bertungku

Selalu bertungku, dari bahagian rahim tolak perlahan naik ke atas. Boleh amalkan tungku sama ada moden atau tradisional.

3. Berpantang makanan

Jaga pemakanan walaupun dah lepas habis berpantang dan anak-anak sudah besar.

Elakkan makanan sejuk, banyak air dan ais. Lebihkan makan makanan yang segar, air suam dan pemakanan seimbang.

4. Makan jamu atau supplement

Bagi wanita lepas bersalin, digalakkan makan jamu untuk jaga peranakan dan kesihatan organ dalaman.

5. Elak angkat barang berat

Elakkan buat aktiviti lasak dan angkat barang berat. Biasanya selepas bersalin, rahim memang mudah jatuh sebab otot rahim lemah.

Ini kerana urat sekeliling sudah mengembang semasa mengandung. Jadi, walaupun baru setahun dua tapi rasa badan dah sihat, anda tetap kena elakkan angkat barang berat termasuk dukung anak. Nak dukung boleh tapi bukan waktu yang lama dan kerap.

6. Buat senaman menaikkan rahim

Boleh buat senaman untuk menaikkan rahim seperti senam kegel.

Ia juga baik untuk merapatkan kembali bahagian intim kita. Barulah seperti anak dara!

7. Pakai bengkung

Amalan memakai korset atau bengkung juga membantu memulihkan rahim. Pilih bengkung yang boleh tahan lama dan selesa. Jadi anda boleh terus berbengkung walaupun dah habis berpantang.

Pilih bengkung moden yang memang selesa dan boleh dipakai walaupun selepas tempoh berpantang atau waktu bekerja.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>KEBANYAKAN</b> wanita moden mengalami masalah seksual selepas bersalin.

rahim kembang, hubungan seksual, suami curang, suami makan luar, jaga rahim, rahim jatuh, peranakan

Teknik berpantang membantu mengatasi masalah rahim kembang.


Kulit cantik, payudara tegang, punggung mantap sapu minyak halba! Buat guna 2 bahan je, modal kurang RM10

MACAM-macam produk dah cuba termasuk supplement, tapi wajah tetap kusam dan berjerawat.

Solekan pun tak membantu kalau berada di kawasan terbuka dan panas, silap haribulan muka nampak bercapuk kerana pemakaian bedak asas dan mekap yang berlebihan.

Menerusi perkongsian Cikgu Pah, dua bahan ini dapat membantu anda yang mengalami masalah kulit wajah.

Kos pun tak sampai RM10 dan menggunakan bahan asas di dapur. Paling penting boleh digunakan untuk pelbagai dan sangat berbaloi!

Halba yang dimasak bersama minyak zaitun.

Bahan-bahannya

1. 50gram halba (lebih bagus dikisar)

2. 100ml minyak zaitun

Cara penyediaannya

1. Masak dengan api yang perlahan selama 20 minit. Kacau lawan jam, kemudian biarkan sejuk.

2. Perap dalam botol semalaman. Lagi lama perap lagi bagus.

3. Tapis ambil minyaknya. Simpan dalam botol penyembur supaya mudah nak gunakan nanti. Kalau suhu bilik, minyak boleh tahan sehingga lima bulan.

4. Jangan buang hampas. Boleh buat scrub muka atau badan selepas campur dengan yogurt.

Cara menggunakannya

Masalah jerawat pun dapat diatasi.

1. Sapu di muka sambil urut untuk kulit lembab dan mampu mengecutkan jerawat. Selain itu parut-parut pun pudar dan ia sesuai untuk kulit sensitif.

Selepas urut tak perlu cuci dan elok diamalkan sebelum tidur.

2. Boleh campur dalam sedikit yogurt untuk dijadikan masker muka. Biar dalam 20 minit kemudian cuci dengan air biasa.

3. Selalu sapu dan urut wajah dengan minyak ini, kulit semakin tegang dan garis halus serta kedutan berkurangan. Kekal awet muda!

Masalah rambut dan kulit kepala dapat diatasi dengan minyak halba.

4. Sapu di seluruh kepala setiap malam sambil urut kepala. Dapat membantu menjadikan rambut lebih sihat, lebat, tidak bercabang dan cepat panjang kerana minyak halba penuh dengan mineral seperti kalsium, magnesium, besi, dan vitamin B12 dan B6, yang dipercayai mempunyai manfaat optimum untuk kesihatan rambut dan kulit kepala.

Kulit kepala sihat dapat membantu melindungi kulit kepala yang kering, kelemumur serta gatal-gatal. Paling best rambut kurang gugur.

5. Minyak halba besarkan payudara. Ini rahsia orang lama. Selepas mandi, setiap hari ambil sedikit minyak dan urut buah dada 10 minit... nanti bulat elok buah dada tu. Nak lagi cepat montok boleh tambah minyak ikan (omega 3).

Pinggul juga boleh menjadi montok.

Ramuan ni boleh juga disapu pada punggung sambil urut. Selain membantu menaikkan punggung, kulit pun akan jadi warna sekata dan halus. Akan dapat hasil yang menakjubkan jika diamalkan secara konsisten.

6. Sapu setiap hari di kawasan kulit yang kering seperti kaki, siku, lutut dan tangan untuk dapatkan kulit lembap dan halus.

7. Sapu di belakang badan untuk kecutkan jerawat badan. Apa-apa pun, penggunaan perlulah istiqamah baru dapat hasil yang menakjubkan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

petua alami, besarkan payudara, besarkan punggung, bahan dapur, khasiat halba, buat minyak halba

Summary: <b>BAHAN</b> alami yang berada di dapur dapat membantu menjaga kesihatan tubuh jika diamalkan dengan betul.

Halba mempunyai pelbagai manfaat untuk tubuh.


Darah lembu tak memancut, lidah terjelir ketika disembelih! Ramai khuatir makan bangkai, bukan daging korban... Ini penjelasan Dr Izhar Ariff

KEBIASAANNYA setiap kali tibanya Hari Raya Aidiladha, masyarakat akan disajikan dengan gelagat mencuit hati orang ramai yang terlibat dengan ibadah korban seperti haiwan peliharaan melarikan diri, tukang sembelih dikejar lembu dan sebagainya.

Disebabkan insiden-insiden tersebut, pelbagai langkah dilakukan terhadap haiwan yang akan ingin dikorbankan agar ia tidak terlepas atau lari sebelum tiba masa untuk disembelih.

Bagaimanapun selepas berakhirnya ibadah itu, tular pula rakaman video seekor lembu dipercayai telah mati sebelum sempat disembelih. Berdasarkan rakaman video itu, hawian bekrneen kelihatan tidak bergerak selepas aktiviti penyembelihan dilaklukan malah darahnya juga tidak memancut.

Turut kelihatan lidah haiwan itu terjelir sebelum disembelih sementara tali yang diikat pada lehernya seolah-olah terjerut.

Disebabkan persitiwa itu, ramai pihak yang mempersoalkan sama ada sah atau tidak ibadah korban itu manakala dagingnya halal dimakan atau sebaliknya.

Pakar Rujuk Bidang Fiqh Fatwa Makanan dan Kepenggunaan Semasa, Pusat Kajian Syariah, Universiti Kebangsaan Malaysia (UKM) Prof. Madya Datuk Dr Mohd Izhar Ariff Mohd Kashim yang turut berkongsi video peristiwa berkenaan di media sosialnya diminta mengulas lanjut mengenai hal berkenaan. Ini penjelasan beliau.

Tiga perkara yang perlu dilakukan sebelum ibadah korban:

1. Haiwan mati sebelum sembelih. Hati-hati dengan tali lembu kerana dikhuatiri lembu mati tercekik sebelum sembelih.

2. Tulang haiwan patah. Kaedah jatuhkan haiwan kena ada ilmu. Jika tidak, ia akan menyebabkan haiwan patah riuk sebelum sembelih.

3. Pisau tidak tajam. Pisau yang sebegini akan menyiksa kematian haiwan.

Tular video penyembelihan lembu untuk inadah korbamn yang diragui status halal haramnya.

Beliau bagaimanapun enggan mengulas lanjut berkenaan video tular itu dan menyatakan hanya individu yang berada di lokasi tersebut lebih mengetahui keadaan sebenar.

Tambahnya, jika haiwan ternak telah mati sebelum sembelih atau dikorbankan maka implikasi hukum adalah seperti berikut:

1. Memakan dagingnya adalah haram dan ia termasuk dalam kategori bangkai

2. Penyembelihan lembu tersebut tidak menjadi ibadah korban

3. Penganjur wajib ganti lembu lain kepada pemilik lembu atau bahagian

4. Sembelih semula haiwan yang diganti pada hari-hari tasrik

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

makan bangkai, lembu korban mati, sembelih lembu, ibadah korban, Hari Raya Aidiladha, Dr Izhar Ariff

Summary: <b>PENYEMBELIHAN</b> haiwan ternak untuk ibadah korban perlu dilakukan oleh mereka yang berpengalaman.

Keadaan lembu semasa penyembelihan dilakukan.

Darah lembu tidak memancut ketika disembelih.


Panjangkan bulu mata, lebatkan kening bayi cara bidan kampung! Memang menjadi, anak lelaki disangka perempuan

PARA ibu pasti mengidamkan bayi yang comel dengan bulu mata panjang dan alis terbentuk.

Meskipun ramai yang menganggap kelebihan ini bergantung genetik dan keturunan namun terdapat beberapa kaedah boleh dilakukan bagi membantu memanjangkan bulu mata bayi.

Seperti yang dikongsikan Aieesha Salleh, dia hanya menggunakan susu ibu untuk memanjangkan bulu mata dan alis.

“Apabila Ashraf lahir, memang bulu mata dia pendek macam bulu mata mak dia.

“Tengah saya ralit tengok anak saya yang baru beberapa hari umur dia, teringat petua ni. Lagi pula, mak bidan urut pun ada cakap pasal ni,” ujarnya sambil berkongsi petua.

Susu ibu dicalitkan pada mata bayi dari hujung kiri ke kanan.

Ringkasan cara-caranya:

1. Ambil sedikit air susu ibu dan calit atau sapukan pada mata bayi.

Maksudnya, sapukan pada bulu mata atau kening sahaja.

2. Calitkan dari hujung dalam ke hujung luar (bahasa senang dari hujung mata dekat dengan bahagian hidung tu ke luar)

3. Amalkan petua ni sekerap mungkin. Buat ni dalam empat hingga lima hari. Hasilnya, sekarang memang bulu mata Ashraf panjang. Sampai ada yang ingat dia ni perempuanl sebelum ayah dia botakkan.

4. Jangan lupa pula pastikan sapuan tu rata untuk mata kiri dan mata kanan ya! Takut pula lebat sebelah nanti.

Cubalah petua ni mana tahu menjadi!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bulu mata bayi, petua bidan, panjangkan bulu mata, bayi comel, mata cantik, bulu mata pendek, kening nipis, tebalkan kening

Summary: <b>PARAS</b> rupa bayi cenderung mengikut genetik sama ada ibu atau ayahnya.

Susu ibu dikatakan dapat membantu memanjangkan bulu mata bayi.


Bimbang tengok trend kongsi ibadat di media sosial, sambil tawaf pun nak buat live... Ini penjelasan mufti!

IBADAH haji merupakan rukun Islam kelima yang wajib dilakukan oleh umat Islam yang berkemampuan.

Bukan sekadar ritual agama yang dilakukan pada bulan Zulhijjah, pelaksanaannya bertujuan untuk menyelami pengorbanan Nabi Ibrahim (AS) kepada Allah SWT di samping melatih umat Islam untuk menjadi lebih merendah diri, berdisiplin serta berakhlak baik.

Namun, sejak kebelakangan ini, ramai yang gemar berkongsi tentang ibadah yang dilakukan di media sosial terutama sekali ketika melakukan tawaf.

Malah baru-baru ini tular rakaman video seorang wanita sedang menari di Makkah untuk membuat 'content' media sosial.

Ibadah haji dilakukan pada bulan terakhir dalam kalendar Islam.

Situasi semasa ini bukan sekadar merosakkan imej Islam malah turut mencemarkan tanah suci yang merupakan kiblat penganutnya.

Seorang individu membangkitkan persoalan ini selepas menyedari situasi tersebut menjadi kebimbangan masyarakat, justeru Pejabat Mufti Wilayah Persekutuan menerangkan hukumnya dengan lebih terperinci.

"Apakah hukum menunaikan tawaf sambil melakukan live Facebook atau IG?" dia bertanya.

Jawapan

Menerusi kenyataan oleh Pejabat Mufti Wilayah Persekutuan, mereka berpendapat melakukan aksi seperti di atas adalah dibolehkan tetapi sebaiknya ditinggalkan.

Perlakuan badan yang menjaga tata susila serta adab ketika tawaf dengan memenuhi syarat serta hati yang sentiasa kehambaan dan tawaduk kepada Allah hendaklah diwujudkan ketika tawaf atau sa’ie.

PEJABAT MUFTI WILAYAH PERSEKUTUAN

Ini kerana tawaf dan juga sa’ie termasuk dalam ibadat yang sepatutnya ditumpukan dalam acara ibadat seperti berdoa, berzikir, membaca al-Quran, berselawat ke atas Nabi SAW dan tawajjuh hati kepada Allah SWT.

Nabi SAW bersabda yang bermaksud: “Tawaf mengelilingi Kaabah seperti solat, hanya saja kamu (boleh) bercakap dalam tawaf. Barangsiapa berkata tatkala tawaf hendaklah mengucapkan ucapan yang baik.” Riwayat al-Tirmizi (960)

Hal ini diperkukuhkan lagi oleh pendapat kebanyakan ahli ilmu, antaranya:

Kata Imam al-Tirmizi: “Dan yang beramal atas perkara ini di sisi kebanyakan ulama. Justeru mereka berpendapat bahawa sunat seseorang yang sedang melakukan tawaf supaya tidak bercakap kecuali kerana keperluan atau kerana zikir kepada Allah atau kerana ilmu.” (Lihat Sunan al-Tirmizi, 2/285)

Perlakuan badan yang menjaga tata susila serta adab ketika tawaf dengan memenuhi syarat serta hati yang sentiasa kehambaan dan tawaduk kepada Allah hendaklah diwujudkan ketika tawaf atau sa’ie.

Justeru, marilah sama-sama kita menginsafi diri terutamanya ketika beribadat kepada Allah SWT seperti tawaf dan sa’ie ini.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

ibadah haji, selfie masa tawaf, live Facebook, kongsi ibadat, media sosial

Summary: <b>HAJI</b> merupakan rukun Islam kelima yang bertujuan memperingati pengorbanan Nabi Ibrahim AS.


Lelaki peras ugut wang dari wanita, akhirnya terjatuh hati - “Awak terlalu cantik untuk dirompak”

PADA mulanya berniat jahat, tetapi akhirnya berubah hasrat kerana kejelitaan wanita.

Dalam satu kejadian rompakan, seorang lelaki di Indianapolis, Amerika Syarikat sempat mengajak mangsanya untuk keluar dalam temu janji sebagai teman wanitanya selain menambahnya sebagai kenalan di Facebook.

Suspek kemudiannya ditahan oleh pihak berkuasa tempatan.

Ketika rompakan, wanita itu, Amber Beraun sedang mengambil suratnya dari peti di luar rumah sebelum suspek, Damien Boyce didakwa mengancamnya dengan pistol, mengugutnya untuk memberikan wang tunai AS$100 (RM468).

Beraun berkata, lelaki itu kemudian memintanya memberikan nama akaun Facebook dan menyuruh Beraun menambahnya sebagai kenalan manakala suspek hanya memerhati dari tepi.

Suspek memberitahu Beraun bahawa dia akan menggantikan wang yang dirompaknya itu sebelum melarikan diri dengan basikal.

Beraun kemudian menerima mesej Facebook daripada Boyce memberitahunya bahawa dia ingin berjumpa dengannya.

"Saya akan bayar wang awak, rompakan ini cuma untuk menarik perhatian awak supaya kita dapat bertemu.

"Jangan risau, saya tak akan buat apa-apa dekat awak, awak terlalu cantik untuk dirompak," kata Boyce melalui mesej pesanan ringkas.

Boyce ditahan kerana melakukan rompakan bersenjata. Dia juga didakwa kerana memiliki senjata api pistol.

Dia juga ditahan seminggu sebelum itu kerana merompak hingga mengakibatkan kecederaan selain dituduh menembak dua individu dan memukul seorang lagi dengan batu dalam kejadian itu. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

terpikat hati, dirompak oleh lelaki, ugut berikan wang, rompakan bersenjata, Amber Beraun

Summary: <b>WANITA</b> ini dirompak oleh seorang lelaki yang terpikat hati dengannya.

Wanita ini dirompak oleh seorang lelaki yang terpikat hati dengannya.


Luluh hati lihat anak kecil dipukul depan orang ramai, ibu naik angin gara-gara terlepas tren

GARA-gara terlepas menaiki kereta api, seorang ibu memukul anaknya di depan orang ramai.

Video si ibu memukul anaknya yang masih kecil tular di media sosial.

Walau bagaimanapun, tidak ramai yang sanggup melihat kejadian itu.

Memetik TribunTrends, kanak-kanak itu bukan dipukul kerana nakal, tetapi hanya kerana terlepas tren.

Anaknya dipukul bertubi-tubi bukan sahaja pukul di perut, malah ditarik tangannya.

Insiden itu membuatkan anaknya berada dalam ketakutan dan kebimbangan orang awam di kawasan sekitar.

Walaupun telah ditegur oleh petugas, tetapi wanita itu tidak mempedulikannya.

"Saya tidak percaya ada ibu yang tergamak untuk mendera anaknya begitu di depan orang ramai. Kalau begini di tempat awam, bagaimana pula di rumah?" soal individu yang merakam video.

Difahamkan, kerugian tiket kerana terlepas tren telah digantikan oleh penumpang lain yang bersimpati dengan keadaan anaknya.

Rata-rata netizen turut bersimpati dengan keadaan yang menimpa kanak-kanak malang itu. - Tribun Jatim

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

terlepas tren, khayalak, khayalak ramai, dera anak, pukul anak, video tular

Summary: <b>INSIDEN</b> itu mengundang simpati orang ramai, termasuk netizen yang menyaksikan video tular.

Tangkap layar video seorang ibu memukul anaknya gara-gara terlepas tren.


Wanita dipaksa makan najis kekasih selepas kantoi curang dengan lelaki lain

SEORANG pelukis tatu didakwa memaksa teman wanitanya memakan najisnya selepas didapati curang bersama lelaki lain.

Menurut laporan media, kejadian berlaku di Cilandak, Jakarta di Indonesia.

Lelaki berkenaan telah memburuk-burukkan teman wanitanya dengan memaksa mangsa memakan najisnya.

Serangan dikatakan berlaku selepas suspek melihat seorang lelaki lain keluar dari rumah teman wanitanya.

Polis kini sedang menyiasat kejadian itu.

Ketua polis, Wahid Key berkata: "Kes bermula selepas suspek melihat seorang lelaki lain di rumah sewa teman wanitanya.

"Dia cuba mengejar lelaki itu, tetapi tidak berjaya sebelum dia masuk ke dalam tandas rumah dan membuang air besar.

"Selepas selesai, suspek keluar membawa najis dan melumurkannya ke muka teman wanitanya dan memaksa mangsa untuk memakannya."

Selain itu, suspek juga didakwa kerana memukul teman wanitanya di bahagian muka dan tangan dalam kejadian itu. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

makan najis, curang, teman wanita, teman lelaki, skandal, pukul kekasih

Summary: <b>SELAIN</b> dipaksa makan najis, mangsa juga dipukul di bahagian muka dan tangan.

Suspek ditahan kerana memaksa teman wanita memakan najisnya. -Gambar Dok Polsek Cilandak/CEN


Bunuh 7 bayi hasil sumbang mahram dengan anak kandung... Lelaki dedah lakukan demi ritual jadi kaya, tapi akui masih miskin

SEORANG bapa berusia 57 tahun disyaki terlibat dalam kes pembunuhan tujuh bayi hasil sumbang mahram dengan anak kandungnya.

Suspek, R, mengaku melakukan perbuatan keji itu demi satu ritual bagi memperoleh kekayaan.

Atas saranan seorang bomoh yang ditemui R ketika menjadi buruh binaan di Klaten di Jawa Tengah, Indonesia.

"Kalau nak kaya, anda kena setubuhi anak sebanyak tujuh kali," kata R yang mengimbas kembali kata-kata bomoh itu.

Dia membuat pengakuan tersebut dalam sidang media di Ibu Pejabat Polis Banyumas di Jawa Tengah, pada Selasa.

Ketika ditanya pemberita sama ada dia kini sudah kaya kerana telah menyempurnakan kesemua ritual itu, R mengakui dirinya masih miskin.

"Belum," jawab R secara ringkas.

Dilaporkan, suspek tidak mempunyai rumah sendiri dan tinggal bersama anak perempuannya berusia 26 tahun di sebuah pondok milik seorang penduduk di Kampung Tanjung di Purwokerto Selatan.

Terdahulu, dilaporkan kesemua tujuh bayi dibunuh sejurus selepas dilahirkan, sejak 2013 sehingga 2021.

Sebagai peringatan, perbuatan sumbang mahram dan membunuh salah dari segi undang-undang dan dilarang dalam Islam, maka semua pihak perlu menjauhinya. - Kompas

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

sumbang mahram, bunuh bayi, ritual, bomoh, pembunuhan, tragedi berdarah

Summary: <b>SETIAP</b> bayi dibunuh sejurus dilahirkan, sejak 2013 sehingga 2021.

Seorang bapa (tengah) didakwa terlibat dengan pembunuhan tujuh bayi. -Gambar Tribun Medan


Putus cinta, lelaki merana alat sulit dicengkam mangga logam berkarat... Teman wanita tak mahu beri kunci

GARA-GARA patah hati, seorang wanita nekad untuk tidak lagi membenarkan bekas teman lelakinya 'menikmati' hubungan seks.

Kejadian bermula apabila pasangan itu mempunyai cara aneh untuk mengadakan hubungan intim iaitu dengan 'mengunci' alat sulit teman lelakinya menggunakan mangga kunci.

Lelaki terbabit yang tidak didedahkan namanya membeli mangga kunci itu kira-kira lapan bulan lalu dan akan memakainya dari semasa ke semasa manakala teman wanita akan menyimpan kuncinya.

Namun begitu, ketika hubungan romantis mereka menemui pengakhiran, teman wanitanya menghilangkan diri selama tiga bulan dan enggan memulangkan kunci berkenaan.

Lelaki itu mencuba pelbagai ikhtiar untuk menanggalkan mangga kunci tersebut tetapi satu pun tidak berhasil.

Lebih menggusarkan apabila mangga kunci itu kelihatan sudah berkarat kerana lelaki itu turut memakainya ketika mandi dan menyukarkan proses untuk membukanya walaupun setelah berjaya mendapatkan semula kunci.

Risau dan buntu, lelaki itu cuba mencari khidmat nasihat pakar tatu, La Tuerta Piercer di Barcelona, Sepanyol bagi membantunya membuka mangga kunci itu.

Pakar tatu itu yang dikenali sebagai Piercer berkongsikan video kunjungan lelaki itu ke premisnya di akaun TikTok miliknya yang mempunyai pengikut seramai 600,000 orang.

Piercer berkata kes ini agak rumit untuk ditanganinya dan dia perlu memerah otak untuk mencari jalan penyelesaian.

"Mangga kunci ini sudah sangat berkarat. Untuk membukanya, kami menggunakan tukul untuk memukul mangga kunci itu sehinga ia tertanggal.

"Kami memukul mangga kunci itu dengan berhati-hati supaya ia tidak mencederakan alat sulit lelaki ini," ujar Piercer sambil berbual dengan rakan sekerjanya yang dipanggil Alex. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

alat sulit dimangga, hubungan seks, putus hubungan, kunci mangga

Summary: <b>ALAT</b> sulit lelaki ini dikunci oleh mangga yang berkarat.

Alat sulit seorang lelaki dikunci oleh mangga yang berkarat.


Pemuda jiwa kacau seks dengan ibu kandung sejak di bangku sekolah - “Kejadian pertama berlaku ketika di dapur”

SUNGGUH tidak tercapai dek akal apabila seseorang itu mempunyai nafsu ke atas insan yang melahirkannya ke dunia.

Begitulah kisah lelaki berusia 28 tahun ini yang ditangkap melakukan hubungan sumbang mahram dengan ibunya sendiri.

Kejadian di Bukittinggi, Sumatera Barat, Indonesia itu menjadi bualan hangat warga setempat kerana ia melanggar norma masyarakat.

Laporan berita tempatan mengatakan hubungan anak-beranak itu terjalin atas rasa suka sama suka dan si ibu yang berumur 58 tahun turut bersubahat untuk memuaskan nafsu serakah anaknya.

Perbuatan terkutuk itu bermula ketika pemuda tersebut masih di bangku persekolahan dan insiden pertama dikatakan tercetus ketika anak dan ibu sedang bersama-sama memasak di dapur.

Ketika itu, pemuda tersebut dipercayai baru menghisap bahan terlarang yang menyebabkannya khayal dan hilang pertimbangan moral.

Anak itu kemudiannya mengajak ibunya ke dalam bilik tidurnya untuk bersenggama kerana tiada sesiapa di rumah pada waktu itu dan lebih mendukacitakan permintaan tersebut dituruti wanita berkenaan.

Bermula dari hari itu, mereka terus melakukan onar untuk berhubungan di ranjang sehingga akhirnya kegiatan mereka dihidu.

Pengerusi pertubuhan bukan kerajaan (NGO) Solidariti Ganggam Solid, Agam Sukendra Madra berkata, kes sumbang mahram itu terbongkar apabila ahli keluarga mereka membuat laporan kepada pihaknya.

Datuk Bandar Bukittingi, Erman Safar berkata pemuda itu sudah dipisahkan dari ibunya dan dimasukkan ke pusat pemulihan akhlak.

"Pihak berkuasa sedang kuarantin pemuda itu, setakat hari ini sudah hampir lima bulan. Dia juga dipercayai mempunyai masalah gangguan mental yang sedang disiasat.

"Lebih meruntun jiwa si ibu sering tampil dengan perwatakan wanita bertudung labuh manakala adik pemuda itu merupakan sorang hafiz al-Quran," katanya. - Berita Satu

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

nafsu seks, anak dan ibu, sumbang mahram, anak seks ibu, bahan terlarang

Summary: <b>SEORANG</b> anak melakukan hubungan sumbang mahram dengan ibunya.

Seorang anak melakukan hubungan sumbang mahram dengan ibunya. Foto: Lambe Turah


YouTuber terkaya dunia, MrBeast dedah dijemput sertai misi kapal selam Titan... Tak dapat bayangkan nasib jika terima pelawaan

YOUTUBER MrBeast mendedahkan bahawa dia telah dijemput untuk menyertai misi kapal selam Titan untuk meneroka bangkai kapal persiaran mewah, Titanic, di Lautan Atlantik.

Bagaimanapun, YouTuber terkaya dunia itu memaklumkan dia menolak jemputan yang diterima awal bulan lalu.

"Saya dijemput awal bulan ini untuk menaiki kapal selam Titan, tetapi saya tolak," tulisnya dalam ciapan pada Ahad.

Dia juga mengaku tidak dapat membayangkan keadaan dirinya jika bersetuju untuk turut serta dalam ekspedisi tersebut.

"Tak boleh bayangkan. Agak menakutkan jika saya di situ," sambungnya.

Walaupun tidak menyatakan sama ada jemputan itu adalah untuk misi yang menyaksikan kapal selam berkenaan berakhir dengan tragedi dahsyat beberapa hari lalu, MrBeast atau sebenarnya Jimmy Donaldson, berkongsi sebahagian teks daripada seseorang yang mempelawanya menyertai penerokaan tersebut.

MrBeast, 25, yang mengumpul sejumlah 163 juta pengikut di YouTube dianggarkan memiliki kekayaan sehingga RM23 bilion.

Terdahulu, media pada Khamis lalu melaporkan lima penumpang Titan meninggal dunia, selepas kapal selam itu dipercayai meletup berdekatan kapal Titanic.

Mereka terdiri daripada Ketua Pegawai Eksekutif OceanGate, Stockton Rush; jutawan British, Hamish Harding; ahli perniagaan Pakistan, Shahzada Dawood bersama anaknya Suleman Dawood; dan Paul-Henri Nargeolet. -CNN

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

MrBeast, kapal selam Titan, tragedi kapal selam meletup, bangkai Titanic,

Summary: <b>YOUTUBER</b> itu memaklumkan dia menolak jemputan yang diterima awal bulan lalu.

MrBeast mendakwa menerima jemputan menyertai misi bersama Titan namun menolaknya.


Sakit hati larangan tak diendahkan, warga emas tergamak bakar isteri

SEORANG warga emas tergamak membakar isterinya sendiri kerana didakwa mengingkari arahannya supaya tidak bekerja di kafe.

Dalam kejadian yang berlaku pada Jumaat lalu, suspek yang hanya dikenali dengan inisial JS, 56 tahun, menyiram minyak tanah dan menyalakan api pada tubuh mangsa dengan menggunakan mancis.

Ketua Polis Tanjung Balai, Ahmad Yusuf Afandi berkata, berikutan kejadian tersebut, mangsa mengalami lecur di kedua lengan, sebahagian wajah dan dadanya.

Dua orang saksi yang melihat kejadian tersebut kemudian membawa mangsa ke sebuah hospital untuk mendapatkan rawatan.

Berdasarkan aduan keluarga mangsa dan keterangan saksi, polis kemudian menangkap suspek dan dibawa ke balai polis untuk disoal siasat.

Menurut laporan keluarga mangsa, suspek merupakan seorang yang cemburu buta dan dia menjadi berang apabila larangannya tidak diendahkan mangsa. -Asiatopnews

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

suami bakar isteri, isteri ingkar larangan, suami cemburu buta,

Summary: <b>BERIKUTAN</b> kejadian tersebut, mangsa mengalami lecur di kedua lengan, sebahagian wajah dan dadanya.

Suspek kes bakar isteri di Tanjung Balai ditahan untuk tindakan lanjut.


Lipas membiak terlalu banyak, lelaki dapat idea campur dalam telur dadar... Siap kongsi testimoni selepas cuba beberapa hari

SEORANG lelaki di Taiwan mengejutkan warga maya apabila melakukan eksperimen dengan memakan lipas dan berkongsi idea resipi berasaskan serangga tersebut di Facebook.

Lelaki bernama Sun Kuocheng kemudian ditemu bual oleh laman berita, China Times selepas video dia memakan 'telur dadar lipas' tular di media sosial.

Sun berkata, ramai yang pada mulanya tidak percaya apabila dia berkongsi resipi aneh berkenaan.

Justeru, dia merakam video sebagai bukti menunjukkan dirinya menjamah hidangan tersebut.

Menurut Sun, dia membiakkan lipas dari spesies Dubia di rumahnya sebagai makanan untuk reptilia peliharaannya.

Namun baru-baru ini, lipas tersebut membiak dengan terlalu cepat dan reptilia peliharaannya tidak mampu menghabiskan 'santapan' mereka, menyebabkan dia mengambil keputusan untuk memakan serangga itu sendiri.

Selepas membuat sedikit kajian di internet, Sun mendapat idea untuk menggunakan lipas di dalam resipi telur dadar.

Ujar Sun, serangga itu tidak mempunyai bau yang pelik, mempunyai sedikit rasa cendawan, dan mempunyai rasa seakan udang pada kulitnya.

Sun berkata dia telah memakan lipas itu selama beberapa hari dan dapat merasakan perubahan pada tubuhnya, antaranya cepat berasa kenyang dan tidak perlu menjamah makanan dengan banyak. -TaiwanEnglishNews

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

telur dadar lipas, resipi aneh, testimoni telur dadar lipas,

Summary: <b>UJARNYA</b> serangga itu tidak mempunyai bau yang pelik, mempunyai sedikit rasa cendawan, dan rasa seakan udang pada kulitnya.

Sun merakam video ketika sedang menikmati telur dadar lipas.


Ibu tergamak tinggal bayi sendirian untuk bercuti, balik rumah terkejut si kecil sudah tak bernyawa

SEORANG ibu berdepan dengan pertuduhan membunuh selepas bayi perempuannya yang berusia 16 bulan meninggal dunia, dipercayai akibat ditinggalkan sendirian selama 10 hari di rumah ketika wanita itu bercuti.

Kristel Candelario, 31, dari Cleveland, Ohio, Amerika Syarikat (AS), mendapati bayinya, Jailyn, tidak sedarkan di rumah mereka pada 16 Jun lalu.

Kristel didakwa memberitahu penyiasat bahawa dia meninggalkan anak perempuannya di rumah bersendirian dan tanpa pengawasan ketika dia ke Michigan dan Puerto Rico, menurut afidavit itu.

Setibanya di rumah selepas pulang bercuti, wanita itu mendapati anak perempuannya dalam keadaan terlalu dehidrasi.

Pihak berkuasa berkata, ruangan khas tempat Jailyn bermain dipenuhi dengan selimut kotor dan lampin dipakainya penuh dengan air kencing.

Jabatan Polis Cleveland memaklumkan, perkhidmatan kecemasan mengesahkan bayi itu meninggal dunia di tempat kejadian dan tiada tanda trauma yang dikesan.

Jiran Kristel memberitahu akhbar tempatan, wanita itu boleh meminta bantuan mereka untuk mengawasi anaknya daripada membiarkan mangsa bersendirian untuk pergi bercuti.

Ini kerana kata mereka, ia bukanlah kali pertama Kristel meninggalkan anaknya di rumah bersendirian.

"Kami selalu memberitahu dia untuk tidak meninggalkan anaknya... bukan hanya saya, jiran di seberang jalan juga berkata perkara yang sama tetapi dia selalu meninggalkan anaknya bersendirian," ujar seorang jiran mangsa.

Kristel ditahan polis pada 18 Jun lalu dan akan dihadapkan ke mahkamah pada 28 Jun depan. -Mirror

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

ibu tinggal bayi, bayi mati sendirian, ibu bercuti tinggal bayi, ibu tak berhati perut,

Summary: <b>DIFAHAMKAN</b> ini bukanlah kejadian pertama wanita tersebut meninggalkan anaknya bersendirian.

{\"image_path\":\"uploads\\/images\\/2023\\/06\\/26\\/2146324.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":554,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Kristel (gambar kecil) dituduh membunuh selepas bayinya meninggal dunia dipercayai akibat ditinggalkan sendirian selama 10 hari. -Gambar WKYC\",\"image_count\":1}


Doktor didapati bersalah letak air mani dalam air kopi wanita, dakwa ‘terpancut’ setiap kali buang air besar

MAHKAMAH mendapati seorang doktor bersalah melakukan kesalahan seksual selepas didakwa berulang kali menuangkan sampel air maninya ke dalam air kopi seorang wanita.

Doktor berusia 55 tahun itu mengisi ratusan sampel 'spesimen' dan didakwa memasukkannya ke dalam minuman panas mangsanya beberapa kali dalam tempoh setahun.

Tindakannya disedari mangsa hanya setahun kemudian selepas menemui koleksi 'spesimen' milik suspek.

Mangsa kemudian mengambil sampel kopi yang dibuat untuknya, dan membawa kepada polis.

Minuman itu kemudian didapati mengandungi air mani suspek.

Tertuduh dari Taunton, Somerset di United Kingdom pada Khamis didapati bersalah atas satu pertuduhan melakukan aktiviti seksual tanpa kebenaran sehingga menyebabkan mangsa 'menelan air maninya' pada 13 September 2021.

Mahkamah Gloucester Crown mendapati dia tidak bersalah atas pertuduhan kedua atas perbuatan sama, yang didakwa dilakukannya antara 12 September 2020 dan 12 September 2021.

Memberi keterangan semasa perbicaraan, tertuduh mendakwa mengumpul sampel untuk menguji keadaan yang didakwanya dihidapinya sejak usia 16 tahun di mana dia secara tidak sengaja mengeluarkan air mani ketika membuang air besar.

Dia memberitahu juri bahawa dia mengumpul sampel air maninya semasa membuang air besar di tempat kerja hampir setiap hari, sejak 2013.

Selepas keputusan itu, hukuman Chapman ditangguhkan sehingga 6 Julai dan dia dibebaskan dengan ikat jamin bersyarat. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

air mani, ejakulasi, air mani dalam kopi, kesalahan seksual, pancut air mani, buang air besar, perbuatan lucah, pengotor

Summary: <b>TERTUDUH</b> mendakwa dia mengalami keadaan ejakulasi ketika membuang air besar sejak usianya 16 tahun.

Tertuduh dibicarakan di mahkamah atas pertuduhan kesalahan seksual. Gambar SWNS


Kenali pemuda dari aplikasi ‘dating’, gadis dirompak selepas lepaskan nafsu di bilik hotel

SELEPAS melepaskan nafsu di bilik hotel, seorang gadis dirompak pula.

Begitulah nasib malang yang menimpa mangsa selepas bertemu dengan jejaka yang dikenalinya menerusi aplikasi dating.

Suspek berusia 21 tahun dari Jawa Timur, Indonesia ditahan di Ibu Pejabat Polis Sidoarjo, sejak Isnin.

Dia disyaki mencuri dengan menggunakan kekerasan, yang boleh membawa hukuman penjara 9 tahun jika sabit bersalah.

Dalam kejadian itu, pemuda yang menganggur itu didakwa mencuri wang dan telefon kepunyaan mangsa.

"Suspek juga mencederakan leher mangsa dengan pisau, namun mangsa terselamat," kata Ketua Polis Daerah Sidoarjo, Kombes Kusumo Wahyu Bintoro, pada Khamis.

Kedua-dua suspek dan mangsa yang berusia 25 tahun mengenali menerusi satu aplikasi dating.

Mereka kemudian sepakat untuk bertemu di sebuah hotel di Sidoarjo, pada petang Isnin.

Selepas melepaskan nafsu di bilik hotek, mangsa ke bilik mandi sebelum suspek mencuri wang berjumlah Rp320,000 (RM99) dan telefon bimbit. - Tribun Medan

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

melepaskan nafsu, bilik hotel, skandal, aplikasi dating, mangsa rompak

Summary: <b>WANG</b> tunai dan telefon bimbit kepunyaan mangsa dicuri.

Gadis dirompak selepas melepaskan nafsu di bilik hotel. -Gambar hiasan


Masak tanpa henti selama 93 jam, wanita pecah rekod dunia

PECAH rekod dunia!

Cef wanita Nigeria melakar sejarah dalam Rekod Dunia Guinness (GWR) untuk sesi memasak solo tanpa henti selama 93 jam dan 11 minit.

Hilda Baci, 26, berlatih di gimnasium untuk terus berdiri selama empat hari yang diperlukan untuk memecahkan rekod dalam cabaran pada 11 hingga 15 Mei yang bertujuan untuk membantu mempromosikan masakan Nigeria.

"Saya mahu resipi Nigeria disebarkan ke seluruh dunia.

"Kamu tahu, saya mahu ia menjadi perkara biasa untuk membuat sup Egusi di rumah Amerika.

"Saya mahu kamu masuk ke mana-mana pasar raya secara rawak dan mencari bahan-bahan (untuk masakan) Nigeria," kata Baci selepas menyempurnakan cabaran berkenaan.

Percubaan rekod Baci menarik perhatian penduduk Nigeria ketika ramai warganya sedang bergelut dengan inflasi yang tinggi, kekurangan bahan api dan masalah ekonomi yang lain.

Ketika dia memasak, beberapa tokoh berprofil tinggi melawat Baci termasuk gabenor negeri Lagos, naib presiden negara itu dan bintang muzik Afrobeats, Tiwa Savage.

Ia bukan kejayaan pertama Baci yang pernah menjadi hos rancangan memasak televisyen dan mewakili Nigeria sebelum memenangi pertandingan memasak serantau.

"Berikutan semakan menyeluruh terhadap semua bukti, GWR mengesahkan bahawa... Hilda Baci kini secara rasminya memecahkan rekod untuk maraton memasak paling lama (untuk individu)," kata GWR dalam satu kenyataan.

GWR berkata, Baci memecahkan rekod cef India pada 2018 yang memasak selama 87 jam dan 45 minit. - BBC News

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

masak tanpa henti, 93 jam, pecah rekod dunia, Hilda Baci

Summary: <b>WANITA</b> ini memecahkan rekod dunia untuk memasak dengan masa yang paling lama.

{\"image_path\":\"uploads\\/images\\/2023\\/06\\/15\\/2126647.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":948,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Wanita ini memecahkan rekod dunia untuk memasak dengan masa yang paling lama. \",\"image_count\":1}


Langau bertelur dalam telinga, lelaki bangun tidur tanggung azab - “Dia sedang dimakan hidup-hidup”

SUATU situasi yang sukar untuk digambarkan dengan akal fikiran.

Menggugupkan jantung apabila seorang lelaki di Brazil tidak menyedari bahawa ada serangga iaitu seekor langau sudah bertelur di dalam telinganya dan menyebabkan kesakitan yang teramat.

Keadaan bertambah runcing apabila pihak hospital tidak mampu merawatnya secepat mungkin kerana ia merupakan suatu insiden yang jarang berlaku.

Menurut laporan berita tempatan, Valdemir Dencati terjaga daripada tidur dalam kesakitan yang tidak terperi sebelum mendapati telinganya dipenuhi ulat kecil atau larva.

Ulat kecil keluar dari telinganya dan merayap ke mukanya ketika dia dikejarkan ke unit kecemasan hospital berdekatan rumahnya di Brazil pada 4 Jun lalu.

Dia kemudian dirujuk ke Hospital Perbandaran Cuiaba, Brazil sebelum dihantar ke pusat perubatan lain yang mempunyai kepakaran untuk merawat keadaannya.

"Banyak larva di dalam telinganya dan suami saya sedang mengalami kesakitan yang tidak terungkap dengan kata-kata. Pihak hospital tidak dapat berbuat apa-apa.

"Larva menetas di dalam telinganya dan sedang memakannya hidup-hidup," kata isterinya, Elaine.

Pakar kemudian memaklumkan bahawa pembedahan khas perlu dibuat untuk membuang larva yang menetas di dalam telinga Valdemir dan ia akan menelan kos yang tinggi.

Valdemir dilaporkan masih berada di hospital dan sedang menjalani prosedur untuk mengeluarkan larva sehingga ke hari ini. - Mirror.uk

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

larva di dalam telinga, langau, dimakan hidup-hidup, serangga perosak, langau

Summary: <b>LARVA</b> di dalam telinga lelaki ini menyebabkan kesakitan yang melampau.

Larva di dalam telinga lelaki ini menyebabkan kesakitan yang melampau.


Budak 3 tahun ‘lalok’ syabu, ibu pelik anak aktif luar biasa... Rupanya teguk air mineral tercemar bahan terlarang di rumah jiran

TANGAN yang memberi untuk tujuan baik ada kalanya boleh bertukar menjadi tragedi.

Begitulah kisahnya apabila seorang kanak-kanak berumur tiga tahun di Samarinda, Indonesia disahkan positif dadah jenis syabu selepas meminum air mineral yang diberikan seorang wanita yang merupakan jirannya.

Wanita berusia 51 tahun itu menjadi suspek utama selepas disyaki menjadi punca kepada insiden berkenaan.

Menurut Ketua Polis Samarinda, Adry Fadli, kes itu disahkan pihaknya dan suspek sudah ditahan pada 11 Jun kerana kesalahan penyalahgunaan dadah serta melanggar undang-undang perlindungan kanak-kanak.

Jika disabitkan kesalahan, suspek berdepan hukuman penjara 10 tahun.

Manakala, Ketua Pasukan Reaksi Cepat Perlindungan Perempuan dan Anak (TRC PPA) Kalimantan Timur, Diah Lestari memaklumkan insiden berlaku ketika mangsa bersama ibunya berkunjung ke rumah jiran berkenaan.

Ketika di sana mangsa tiba-tiba berasa haus dan meminta air kepada ibunya untuk menghilangkan dahaga.

"Mangsa kemudian diberi minum oleh jiran berkenaan," katanya.

Setelah pulang ke rumah, kanak-kanak itu menjadi sangat aktif sehingga tidak makan dan tidur pada waktu malam selama beberapa hari.

Mula berasa risau, si ibu menghubungi jirannya untuk mendapatkan penjelasan tentang asal usul air mineral yang diberikan kepada anaknya itu.

Walaupun tidak dijawab pada mulanya, jirannya itu mengatakan air mineral tersebut dibawa dari kafeteria di tempat kerja dan dia tidak mengetahui tentang kandungan air mineral terbabit.

Mangsa dibawa ke Hospital Atma Husada Mahakam untuk pemeriksaan lanjut dan menjalani ujian saringan air kencing.

Siasatan awal mendapati botol air mineral itu pernah digunakan untuk menghisap syabu.

Keadaan mangsa semakin pulih selepas dirawat dan masih dipantau pusat pemulihan Badan Narkotik Nasional. - Tribunnews.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

air mineral syabu, keracunan dadah, dadah jenis syabu, kanak-kanak positif dadah

Summary: <b>KANAK-KANAK</b> ini diberikan air minuman oleh jirannya yang mengandungi dadah jenis syabu.

Mangsa semakin pulih selepas dirawat di pusat pemulihan Badan Narkotik Nasional.


Paksa diri nak nampak ‘macho’, sekumpulan wanita sama ‘acuan’ catwalk  pakai baju lelaki - “Mereka berangan paling kacak”

VIDEO memaparkan sekumpulan wanita berperwatakan lelaki dalam sebuah acara mengundang perhatian ramai di media sosial.

Menerusi video tular itu, mereka dilihat sedang berjalan menuruni pentas sambil memperagakan pakaian formal lelaki.

Setiap peserta dilihat tampil dengan gaya 'macho' yang berbeza-beza ketika mereka catwalk dalam acara berkenaan.

Berdasarkan pemerhatian, mereka yang terlibat merupakan sekumpulan wanita berperwatakan lelaki dalam sebuah majlis dipercayai berlangsung di Taiwan, baru-baru ini.

Lebih menguatkan spekulasi ialah skrin layar di atas pentas turut memaparkan tulisan 'That's My Tomboy King'.

ARTIKEL BERKAITAN: Netizen ‘ketagih’ layan video tomboi di TikTok, ‘cair’ tengok wajah kacak persis lelaki... Wanita ini pasang niat nak berubah demi mak ayah

Video itu turut tersebar ke Malaysia dan mula menjadi bualan netizen tempatan sejak Selasa.

Selain menyelar acara berkenaan, segelintir netizen turut dilihat melakukan buli siber dengan membuat jenaka body shaming ke atas peserta program itu.

"Spesies ni memang badan gemuk-gemuk air ek? Tanya je.

"Adoila try hard sangat kakak-kakak oi. Mereka berangan 'terpaling' kacak

"Sesungguhnya aku sedang menahan diri dari mencarut," tulis beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

video tomboy catwalk, pengkid viral, acara LGBT, tomboy Taiwan

Summary: <b>AKSI</b> wanita berpakaian lelaki dalam acara itu menerima reaksi negatif netizen.

Aksi wanita berpakaian lelaki dalam acara itu menerima reaksi negatif netizen.


Tak berkerdip mata tengok peniaga jelita jual mi sup viral... Ramai yakin bukan kerja bomoh tarik pelanggan - “Pelaris tersendiri dah ada”

RUPA paras peniaga boleh menjadi 'pelaris' untuk menarik kehadiran pelanggan.

Begitulah juga kisahnya tentang kedai viral di Bangkok, Thailand yang menjadi perhatian kerana kejelitan peniaganya.

Menerusi video yang meraih lebih setengah juta tontonan, peniaga wanita itu kelihatan sedang menyediakan juadah mi rebus untuk pelanggannya.

"Ini adalah mangkuk restoran kami. Ia bersaiz besar. Apabila makanan dah siap, pelanggan boleh ambil bahan-bahan perasa tambahan di dalam restoran.

"Ini adalah bahan-bahan untuk mi. Cili jeruk, gula dan kacang yang dihancurkan. Pelanggan boleh menambah bahan-bahan ini sesuka hati mereka," ujarnya.

ARTIKEL BERKAITAN: Peniaga makanan tiba-tiba viral, kedai jadi tumpuan pelanggan... Ada yang sanggup datang berulang kali

Peniaga itu turut menunjukkan semangkuk mi rebus yang turut dipenuhi dengan daging, taugeh, serta hirisan limau.

Di penghujung video, kelihatan beberapa pelanggan lelaki sedang beratur sambil mengambil makanan di premis berkenaan.

Menjengah ke ruangan komen, netizen turut memuji kejelitaan peniaga itu dan meluahkan hasrat untuk berkunjung ke kedainya.

Selain komen dalam bahasa asing, beberapa komen rakyat Malaysia turut dikesan menerusi posting video berkenaan.

"Macam sedap je mihun sup dia. Sepuluh kali ulang baru tahu dia buat mi.

"Tak perlu jumpa bomoh buat pelaris, pelaris tersendiri dah ada.

"Kalau macam ni, hari-hari datang makan," tulis beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

peniaga jelita, mi sup viral, peniaga Bangkok viral

Summary: <b>PENIAGA</b> mi sup di Bangkok tular kerana kejelitaan wajahnya.

Peniaga mi sup di Bangkok menjadi bualan warga maya termasuk dari Malaysia.


Anjing gigit tali bra, influencer nyaris dimalukan di tepi pantai... Mujur berjaya selamatkan diri

TULAR baru-baru ini video seorang influencer Amerika Selatan yang 'diserang' seekor anjing ketika dia berada di pantai bersama rakannya.

Memiliki lebih 61,000 pengikut, Daniela Henao pada mulanya dilihat sedang duduk di tepi pantai sambil memeluk seekor anjing jinak.

Tidak lama kemudian, haiwan itu mula menggigit dan menarik tali bra yang dipakai Daniela.

Anjing itu menarik tali bra, menyebabkan ia hampir terlucut dan Daniela terpaksa menutup sebahagian payudaranya dengan tangan.

Dia akhirnya berjaya 'melepaskan diri' daripada anjing berkenaan dan mengenakan semula pakaian dalamnya.

Video kejadian itu dikongsi di laman TikTok sehingga ia meraih hampir 400,000 tontonan. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>DANIELA</b> bergelut dengan seekor anjing ketika dia beriadah di tepi pantai.

Tangkap layar video tular Daniela yang sedang bergelut dengan seekor anjing.


TikToker palsukan kematian sebelum tiba dengan helikopter di ‘majlis pengebumian’ sendiri, ‘prank’ keluarga untuk uji kasih sayang

SEORANG lelaki memalsukan kematian sendiri sebelum dia kemudian tiba di 'majlis pengebumiannya' dengan helikopter, sekaligus mengejutkan seluruh keluarganya.

David Baerten melakukan prank tersebut untuk melihat bagaimana reaksi kaum keluarganya selepas dia 'meninggal dunia'.

TikToker berusia 45 tahun itu meminta bantuan isteri dan anak-anaknya bagi menjayakan rancangan tersebut.

Malah anak perempuannya turut menyiarkan penghormatan palsu kepada bapanya di media sosial, sebagai sebahagian daripada rancangan prank tersebut.

Baerten, yang lebih dikenali sebagai Ragnar le Fou mempunyai 162,000 pengikut di TikTok, tiba di 'majlis pengebumiannya' bersama kru filem menaiki helikopter.

"Saya tidak pernah dijemput untuk apa-apa majlis keluarga. Kami semua semakin terpisah. Saya rasa tidak dihargai.

"Itulah sebabnya saya ingin memberi mereka satu pengajaran hidup, dan menunjukkan kepada mereka bahawa anda tidak sepatutnya menunggu sehingga seseorang mati untuk bertemu dengan mereka," ujarnya.

Prank itu telah mendapat kritikan hebat ramai pengguna media sosial yang melabelkannya sebagai 'gurauan kejam'. -Metro.co.uk

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

prank meninggal dunia, TikToker palsukan kematian, uji kasih sayang,

Summary: <b>TIKTOKER</b> berusia 45 tahun itu meminta bantuan isteri dan anak-anaknya bagi menjayakan rancangan tersebut.

Lelaki itu melakukan prank untuk melihat reaksi kaum keluarganya.


Dibaham depan mata bapa ketika berenang, mayat pemuda ditemui dalam perut jerung

ANGGOTA badan seorang lelaki Russia, Vladimir Popov, 23, yang dibaham jerung beberapa hari lalu, akhirnya ditemui di dalam perut pemangsa tersebut.

Jerung yang menyerang pemuda terbabit ditangkap dan diheret ke darat menggunakan bot sebelum ia dipukul sehingga mati untuk 'membalas dendam'.

Baru-baru ini, tular sebuah video memaparkan Vladimir yang sedang berenang di pusat peranginan Hurghada, Mesir, dikelilingi jerung harimau sebelum dia diserang pemangsa berkenaan.

Mangsa sempat menjerit 'papa, selamatkan saya!' sebelum tenggelam di dalam air.

Profesor di Institut Sains Marin Kebangsaan Mesir, Dr Mahmoud Dra yang melakukan bedah siasat terhadap jerung itu berkata, jerung itu adalah betina dan tiada apa-apa lagi ditemui di dalam perutnya.

Bapa mangsa, Yury Popov, berkata kejadian yang menimpa anak lelakinya masih menghantui dirinya ekoran ia berlaku di hadapan mata.

Difahamkan, Vladimir telah tinggal bersama bapanya di Mesir selama beberapa bulan lalu sebelum serangan yang mengerikan itu berlaku.

Menurut Yury, dia akan membakar mayat anaknya dan menghantar abunya ke negara asal mereka, Rusia. -Dailymail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pemuda dibaham jerung, kematian tragis, dibaham depan mata bapa,

Summary: <b>JERUNG</b> yang menyerang pemuda terbabit ditangkap dan diheret ke darat menggunakan bot sebelum ia dipukul sehingga mati.

Anggota badan Vladimir ditemui dalam perut seekor jerung betina. -Gambar Dailymail


Pemain bola Tunisia bakar diri depan balai polis, meninggal dunia gara-gara melecur teruk

SEORANG pemain bola sepak meninggal dunia selepas membakar dirinya dalam satu protes terhadap pihak polis.

Nizar Issaoui, 35, membakar dirinya di luar balai polis pada Khamis di Tunisia.

Penyerang itu dikejarkan ke hospital kerana melecur tahap ketiga, namun disahkan meninggal dunia oleh pasukan perubatan.

"Dia meninggal dunia pada Khamis dan akan dikebumikan pada Jumaat," ujar Abang Issaoui yang mengesahkan kematiannya dalam satu kenyataan ringkas.

Bekas bintang Monastir AS itu mengambil langkah berani untuk membantah apa yang disebutnya sebagai "ketidakadilan polis" selepas dia didakwa dituduh melakukan keganasan berikutan pertikaian mengenai harga pisang di sebuah perkampungan di Tunisia.

Dia juga pernah bercakap tentang pergaduhannya dengan polis dan mendedahkan niatnya untuk membantah, dan juga berikrar untuk menjatuhkan hukuman mati kepada dirinya sendiri, dalam satu kenyataan. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pemain bola bakar diri, Nizar Issaoui meninggal, protes polis, protes bakar diri

Summary: <b>PEMAIN</b> bola itu meninggal dunia selepas membakar dirinya pada Khamis.

Nizar Issaoui meninggal dunia selepas membakar dirinya pada Khamis.


Bekas peninju kongsi rahsia, elak seks 3 bulan sebelum perlawanan supaya tumbukan jadi lebih kuat

BEKAS peninju Zab Judah kekal dengan prisipnya untuk tidak melakukan hubungan seks selama tiga bulan sebelum terlibat dengan mana-mana perlawanan.

Ujarnya, petua itu diamalkan oleh dirinya sendiri demi mendapatkan tumbukan yang lebih padu untuk menentang seteru di gelanggang.

"100 peratus saya galakkan setiap peninju agar tidak melakukan hubungan seks sebelum perlawanan. Saya tahu amalan ini hanya mitos, tapi saya boleh pastikan bahawa ia benar-benar berkesan.

"Tumbukan kamu jadi lebih buat kalau kamu tak melakukan seks sebelum perlawanan. Saya 'haramkan' seks tiga bulan sebelum perlawanan," ujarnya.

Sepanjang kerjaya, Judah pernah berentap dengan nama-nama besar seperti Amir Khan dan Floyd Mayweather Jr.

Namun, ramai peninju kurang bersetuju dengan amalan itu yang dianggap sebagai mitos semata-mata. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

peninju tolak seks, petua peninju kuat, seks lemahkan peninju

Summary: <b>JUDAH</b> elak hubungan intim tiga bulan sebelum perlawanan.

{\"image_path\":\"uploads\\/images\\/2023\\/04\\/15\\/2027776.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":810,\\\"image_original_height\\\":539,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Judah elak hubungan intim tiga bulan sebelum perlawanan. Foto: Getty Images North America\",\"image_count\":1}


Bekas isteri tuntut separuh kekayaan, rupa-rupanya pemain bola ini dah serah hampir semua harta kepada ibunya... Gaji pun emak yang simpan

PEMAIN antarabangsa Maghribi Achraf Hakimi menjadi bualan ramai selepas isterinya mendapati dia tidak memiliki sebarang harta walaupun dibayar gaji lumayan oleh kelab bola sepak Paris Saint Germain (PSG).

Hal itu terbongkar semasa prosiding perceraian yang sedang berjalan di mahkamah selepas isterinya, Hiba Abouk, memfailkan penceraian dan meminta separuh daripada kekayaan yang dimiliki oleh pemain bola sepak itu.

Wanita itu terkejut apabila dia dimaklumkan bahawa Hakimi, 24, telah mendaftarkan 80 peratus daripada kekayaan dimiliki atas nama ibunya sendiri.

Hakimi turut menyaluran hampir kesemua gaji kepada akaun bank ibunya dan akan meminta wang setiap kali dia mahu membeli sesuatu.

Selain itu, aset seperti rumah, kereta, pakaian, dan barang kemasnya turut didaftarkan di atas nama ibunya.

Untuk rekod, pasangan itu mula berkenalan pada 2018, berkahwin pada 2020 dan mempunyai dua orang anak lelaki.

Abouk memfailkan penceraian sekitar Mac 2023. - En Hespress.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Achraf Hakimi cerai, harta Achraf Hakimi, isteri Achraf Hakimi, pemain bola serah harta, harta serah pada ibu

Summary: <b>80</b> peratus harta Hakimi didaftarkan atas nama ibunya.

80 peratus harta Hakimi didaftarkan atas nama ibunya.


Berjam-jam dalam pesawat, ini 5 permainan video terbaik hilangkan bosan ketika ‘terbang’

MEMANDANGKAN jumlah pengembara semakin menunjukkan peningkatan, tidak hairanlah semakin ramai orang mencari permainan terbaik ketika 'terbang' untuk tahun 2023.

Namun dengan beberapa kekangan antaranya seperti rangkaian Wi-Fi yang tidak konsisten, ia menyukarkan pengembara untuk mencari permainan video yang boleh dimainkan semasa berada di dalam pesawat.

Namun usah risau... kini terdapat banyak permainan video yang sangat sesuai dijadikan sebagai hiburan ketika dalam penerbangan.

Daripada permainan teka-teki klasik hinggalah RPG (Role-Playing Games), pelbagai jenis permainan video yang tersedia untuk hampir semua citarasa dan gaya.

ARTIKEL BERKAITAN: Apex Legends Mobile akan kembali, nama ditukar kepada High Energy Hero

Berikut ialah beberapa permainan video terbaik untuk dimainkan di atas kapal terbang, sama ada anda seorang pengembara tegar atau mengembara kerana urusan tertentu.

1) Hades

Salah satu permainan terbaik untuk dimainkan ketika berada di dalam pesawat. Ia bisa membuatkan anda 'melekat' sehingga beberapa jam lamanya kerana membolehkan anda meneroka dunia 'Underworld'. Ia tersedia pada Nintendo Switch dan Steam Deck.

2) Stardew Valley

Jika anda sedang mencari pengalaman permainan yang santai dan mengasyikkan, Stardew Valley ialah pilihan yang tepat. Simulator pertanian membolehkan anda membina dan mengurus ladang sendiri, sambil turut meneroka dunia yang penuh dengan watak untuk berinteraksi.

3) The Legend of Zelda: Breath of The Wild

Jika anda sedang mencari permainan yang penuh aksi, Breath of the Wild adalah jawapannya. Permainan pengembaraan epik ini membolehkan anda meneroka dunia terbuka yang luas, yang dipenuhi dengan bahaya dan keseronokan sambil menyelesaikan teka-teki dan menjumpai rahsia tersembunyi.

4) Hearthstone

Permainan kad digital popular ini membolehkan anda membina dek dan bertarung melawan pemain lain. Ia juga percuma untuk dimainkan, menjadikannya pilihan yang menarik bagi mereka yang mahu berjimat.

Pastikan anda log masuk ke akaun anda sekurang-kurangnya 30 hari sebelum penerbangan supaya anda boleh bermain dalam mod luar talian.

5) Mario Kart 8 Deluxe

Mario Kart adalah salah satu permainan terbaik untuk dimainkan di dalam kapal terbang. Pastinya ia tidak perlu diperkenalkan lagi tetapi permainan perlumbaan kart kereta ini membolehkan anda memilih daripada pelbagai watak dan trek.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Stardew Valley, Hades, permainan video 2023, video game dalam pesawat, esports

Summary: <b>KINI</b> terdapat banyak permainan video yang sangat sesuai dijadikan sebagai hiburan ketika dalam penerbangan.

Esports.net menyenaraikan lima permainan video terbaik untuk pengembara.


Litar Miami Grand Prix bertukar jadi ‘kolam ’ gara-gara banjir, ramai berjenaka suruh pelumba bawa pakaian renang

PELUMBA terkenal seperti Max Verstappen dan Lewis Hamilton dijangka membuat kemunculan menerusi Grand Prix Miami pada 7 Mei depan.

Namun, ramai yang meluahkan rasa bimbang apabila litar di Autodrome Antarabangsa Miami itu terjejas akibat banjir yang melanda.

Menerusi foto tular, litar tersebut kelihatan dipenuhi dengan takungan air paras lutut, sekali gus menimbulkan kebimbangan tentang penganjuran Grand Prix tidak lama lagi.

Malah, beberapa individu turut berjenaka supaya para pelumba membawa pakaian renang mereka ke litar tersebut yang ditenggelami banjir.

Namun, penganjur positif dengan baki masa yang ada dan berharap acara berkenaan dapat diteruskan seperti biasa. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

litar banjir, Grand Prix Miami, litar F1 banjir

Summary: <b>LITAR</b> Grand Prix Miami ditenggelami banjir menjelang perlumbaan pada 7 Mei.

Litar Grand Prix Miami ditenggelami banjir menjelang perlumbaan pada 7 Mei.


Mahu kurangkan iklan perjudian, EPL tidak benarkan penajaan syarikat judi pada jersi

LIGA Perdana Inggeris (EPL) gerakkan perubahan drastik!

Penajaan syarikat perjudian di bahagian depan jersi pasukan EPL akan ditarik balik pada penghujung musim 2025/26 selepas perjanjian bersama dicapai kelab.

Lapan daripada 20 kelab di liga utama ketika ini memiliki jersi ditaja syarikat perjudian.

Perubahan dalam tempoh tiga tahun itu akan membolehkan perjanjian sedia ada dilengkapkan tanpa kelab dikenakan penalti kerana memendekkan kontrak masing-masing.

"Kelab EPL hari ini bersepakat untuk menarik diri daripada penajaan syarikat perjudian yang dipaparkan di jersi kelab pada hari perlawanan.

"Menjadi liga sukan pertama di UK mengambil pendekatan seperti itu secara sukarela dalam usaha mengurangkan iklan perjudian," kata EPL dalam satu kenyataan.

"Pengumuman ini berikutan perbincangan intensif membabitkan liga, kelab dan Jabatan Kebudayaan, Media dan Sukan yang juga sebahagian daripada kajian semula peraturan perjudian kerajaan ketika ini." kata liga melalui satu kenyataan.

Penajaan syarikat perjudian di depan jersi bola sepak sudah diharamkan di Itali dan Sepanyol. - Times of India

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Liga Perdana Inggeris, EPL, penajaan syarikat judi

Summary: <b>SYARIKAT</b> perjudian di bahagian depan jersi pasukan EPL akan ditarik balik pada penghujung musim 2025/26.

{\"image_path\":\"uploads\\/images\\/2023\\/04\\/14\\/2025067.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":939,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Antara jenama syarikat judi yang ada pada jersi pasukan Liga Perdana Inggeris. Kredit foto: The Guardian\",\"image_count\":1}


Luar biasa! Bersara lebih 2 dekad, legenda bina badan Mr Universe usia 76 tahun masih berotot

JUARA bina badan Mr Universe mendedahkan rahsia fizikalnya yang mengagumkan, apabila mempamerkan badannya yang masih berotot selepas lebih 20 tahun bersara.

Robby Robinson dianggap sebagai salah seorang ahli bina badan terhebat sepanjang masa.

Kejayaannya memuncak sewaktu Era Keemasan dalam industri.

ARTIKEL BERKAITAN: Wow! Dah cecah 60 tahun, badan tetap sado berketul-ketul... anytime boleh masuk bertanding, tapi siapa sebenarnya atuk 6 cucu ini?

Sepanjang tempoh kerjayanya selama 27 tahun, Robinson mendominasi industri, membawa pulang gelaran termasuk Mr America, Mr World dan Mr Universe serta mendapat jolokan The Black Prince.

Legenda bina badan dari Damsyik, Georgia itu bersara dari sukan bina badan pada 2001.

Walau bagaimanapun, persaraannya tidak menghalang Robinson yang kini berusia 76 tahun, daripada membina badan.

Malah dia turut memaklumkan bahawa dirinya masih mempunyai rutin senaman apabila peminat memujinya kerana kelihatan luar biasa. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

juara bina badan, Mr Universe, Robby Robinson, badan beroto, bina badan

Summary: <b>ROBBY</b> Robbinson bersara dari sukan bina badan pada 2001.

{\"image_path\":\"uploads\\/images\\/2023\\/04\\/13\\/2023110.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":810,\\\"image_original_height\\\":539,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Badan Robby Robinson masih berotot walaupun berusia 76 tahun. foto robbyrobinsonofficial \\/ Instagram\",\"image_count\":1}

Badan Robby Robinson masih berotot walaupun berusia 76 tahun. foto robbyrobinsonofficial / Instagram


Messi guna kuasa veto, selamba minta jurulatih singkirkan pemain daripada skuad utama

BINTANG bola sepak, Lionel Messi dilaporkan mempunyai kuasa mutlak ke atas banyak keputusan pada pasukan Barcelona, daripada pembaharuan kepada perlepasan terhadap pemain.

Dia juga menggunakan kuasa ini untuk memveto beberapa rakan sepasukan yang dia tidak selesa bermain dengannya.

Menurut El Nacional, salah seorang pemain itu ialah Sergi Roberto, yang Messi anggap tidak layak untuk berada dalam pasukan utama.

Namun, bakat dalam kepelbagaian ditonjolkan Roberto menjadikannya pemain skuad penting untuk Blaugrana.

Bekas jurulatih Barca, Luis Enrique memutuskan untuk bermain pemain Sepanyol itu di bek kanan, yang membawa kepada peningkatan ketara dalam persembahannya.

Bagaimanapun, Lionel Messi dilaporkan tidak yakin dengan potensi Roberto sebagai pemain bintang di Camp Nou dan menuntut kelab itu menandatangani pemain baharu untuk menggantikannya.

Ini membawa kepada ketibaan bek kanan Nelson Semedo dan Sergino Dest di kelab La Liga itu, yang kedua-duanya ternyata merupakan pelaburan yang lemah. - Sportskeeda

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

singkirkan pemain, tak selesa, Lionel Messi

Summary: <b>MESSI</b> tidak selesa bermain dengan Roberto dalam satu pasukan.

{\"image_path\":\"uploads\\/images\\/2023\\/04\\/12\\/2020072.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":840,\\\"image_original_height\\\":560,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Messi menggunakan kuasa memveto beberapa rakan sepasukan yang dia tidak selesa bermain dengannya. Foto: Reports\",\"image_count\":1}


Ramai kagum tengok Salah berpuasa, tolak pelawaan air ketika perlawanan

BINTANG Liverpool, Mohamed Salah menjadi perhatian ramai apabila tidak meminum air selepas digantikan semasa menentang Manchester City yang mana ketika itu dia sedang berpuasa.

Pemain berusia 30 tahun itu diberikan botol minuman oleh staf kejurulatihan Liverpool, tetapi sebaliknya meletakkan botol itu di atas lantai.

Memetik portal OneFootball, pertandingan rasmi Inggeris ‘mengizinkan’ para pemain berbuka puasa selama pertandingan berlangsung.

Mereka telah diberitahu untuk mengidentifikasi pemain yang mungkin perlu berbuka puasa selama pertandingan dan menyetujui sekiranya berlaku perkara tidak diingini terjadi.

Selama berada dalam permainan, jurulatih perlu memberikan pemain cairan khusus, gel tenaga atau makanan tambahan ketika mereka berpuasa.

Begitu juga Mohamed Salah yang menyertai pertandingan apabila dilakukan siang hari.

Saat Salah berada di tempat duduk pemain, dia ditawar air minum namun kerana berpuasa, dia tidak meminumnya.

Salah adalah seorang Muslim yang taat dan diyakini selalu mengamati Ramadhan. - Onefootball

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Salah berpuasa, tolak minuman air, bulan Ramadan

Summary: <b>SALAH</b> tidak minum air minuman diberikan kepadanya semasa pertandingan.

{\"image_path\":\"uploads\\/images\\/2023\\/04\\/11\\/2019161.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":634,\\\"image_original_height\\\":407,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Salah enggan minum ketika diberikan botol minuman oleh staf kejurulatihan Liverpool Foto: Getty Image\",\"image_count\":1}


Pernah jadi rakan sepasukan Ronaldo, kini berkerjaya sebagai pramugara di awan biru

PERNAH menjadi rakan sepasukan, kini masing-masing memilih haluan yang berbeza dalam kehidupan.

Begitulah kisahnya untuk bintang gergasi bola sepak, Cristiano Ronaldo dan mantan pemain bola sepak Portugal, Costinha.

Constinha yang kini berumur 37 tahun pernah membuat penampilan sulung di Portugal bersama Cristiano Ronaldo tetapi kini terbang di awan biru dengan menjadi pramugara.

Costinha pada awal kariernya sebagai pemain bola sepak.

Costinha dan Ronaldo bermain bersama untuk kejohanan bola sepak bawah 15 tahun dalam perlawanan Portugal menentang Afrika Selatan.

Costinha yang merupakan seorang pemain tengah bergandingan bersama Ronaldo dan berjaya menjaringkan gol dalam kemenangan tipis 2-1 ke atas Afrika Selatan.

Sejak perlawanan itu, Costinha dan Ronaldo berpisah untuk membina kehidupan baharu yang masing-masingnya berbeza seperti langit dan bumi.

Mengimbas kembali karier bola sepaknya, Costinha masih berbangga kerana dia diberi peluang membuat penampilan sulung bersama Ronaldo.

Antara anugerah dunia bola sepak yang berjaya dipungut Costinha.

"Saya fikir detik paling simbolik dalam karier bola sepak saya adalah perlawanan pertama untuk pasukan kebangsaan iaitu pasukan bawah 15 tahun. Sehingga hari ini, saya merinding apabila mendengar lagu kebangsaan.

"Sudah tentu, ia menjadi lebih simbolik kerana Ronaldo juga membuat penampilan sulungnya pada hari itu, walaupun pada ketika itu kami tidak tahu sejauh mana dia akan pergi.

"Pada masa itu, dia adalah pemain yang lebih komited dan sudah berada pada tahap yang lebih tinggi daripada yang lain," katanya.

Costinha kini menjadi seorang pramugara.

Jauh di sudut hati, Costinha sedar bukannya mudah untuk mencipta kerjaya dalam dunia bola sepak.

"Saya suka berfikiran positif. Setiap apa yang berlaku ada sebabnya. Kini, saya bertuah kerana mempunyai satu lagi profesion impian iaitu sebagai seorang pramugara," katanya.

Bekas pemain kelab Vitoria itu membuat 13 penampilan antarabangsa untuk pelbagai pasukan remaja Portugal dan sempat melangkah ke kejohanan bola sepak bawah 20 tahun.

Costinha menamatkan kerjayanya dalam bola sepak pada tahun 2011 selepas bermain untuk pasukan bola sepak divisyen bawah di Portugial dan Sepanyol. - talkSPORT

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, Costinha, pemain Portugal, jadi pramugara, karier dunia bola sepak

Summary: <b>PEMAIN</b> ini pernah menjadi rakan sepasukan Ronaldo dan kini bergelar pramugara.

Pemain ini pernah menjadi rakan sepasukan Ronaldo dan kini bergelar pramugara. Foto : talkSPORT


[V] Aina Abdul tegur penampilan Dem Lepak Boyz, tukar baju sebab saiz tak muat - “Ketat nampak macam Hulk!”

PEMILIHAN pakaian cacamarba pasangan duo Dem Lepak Boyz membayangi persembahan mereka di peringkat separuh akhir Big Stage 2023 sehingga ditegur oleh juri tetap Aina Abdul.

Salah seorang anggotanya iaitu Hazel bagaimanapun tidak terguris hati dengan teguran Aina sebaliknya menjelaskan ada sebab mengapa dia tampil dengan pakaian berbeza.

Jelas Hazel atau Meor Ahmad Mukhris Mohd Sabri, dia tampil dengan busana serba hitam kerana pakaian yang sepatutnya dipakai ketat sehingga membuatkan dia berasa tidak selesa.

"Pemilihan baju kalau diikutkan memang mengikut tema yang telah ditetapkan. Pakaiannya juga sudah ada tetapi apabila saya pakai ia ketat dan nampak macam hulk.

Hazel pilih tak mahu pakai baju ketat semasa buat persembahan.

"Jadi saya mengambil keputusan untuk pakai pakaian disediakan pihak Astro pada saat-saat akhir," katanya kepada mStar.

Hazel berkongsi perkara itu ketika ditemui selepas selesai pertandingan separuh akhir Big Stage yang berlangsung di Auditorium Majlis Bandaraya Shah Alam (MBSA) Shah Alam pada malam Ahad.

ARTIKEL BERKAITAN: [V] “Orang tak nak tengok muka ketat” - Sakan bergelek dengan Kak Lina, aksi Ajai berlaku secara spontan

ARTIKEL BERKAITAN: Big Stage peluang penyanyi Malaysia belajar cara kerja peserta luar, Ajai yakin semua ada potensi juara... “Siapa nyanyi sedap dia menang”

Sementara itu, Zaidy atau Ahmad Zaidyansjah Ruddyansjah menjelaskan mereka tidak sempat untuk mencari busana lain buat Hazel kerana sudah kesuntukan masa.

Bagi mengurangkan rasa janggal pada penampilan mereka, dia memilih mengenakan seluar rona sama agar nampak sedondon dengan Hazel.

"Nak cari pakaian lain tak sempat, jadi kami pilih untuk suai padankan dengan apa yang sesuai sahaja. Jadi saya pakai seluar hitam agar sesuai dengan baju Hazel," jelasnya.

Sepakat pilih penampilan selamat semasa lakukan persembahan.

Berkongsi perancangan selepas ini, Zaidy memaklumkan mereka bakal melancarkan single terbaharu pada 7 Julai ini.

Apa lebih menarik katanya, lagu tersebut bakal menampilkan juara Big Stage tahun lalu, Elica Paujin.

"Lagu itu nanti bakal memperlihatkan kami membawa genre berbeza. Harap lagu itu boleh diterima ramai," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Dem Lepak Boyz, hiburan, Big Stage 2023, Hazel dan Zaidy

Summary: <b>HAZEL</b> memberitahu tak sempat mencari pakaian lain sebab kesuntukan masa.

Dem Lepak Boyz berduet bersama Ayie Elham menerusi lagu C.H.R.I.S.Y.E


Shuib dah hilang sabar, mahu cari individu tuduhnya ahli Freemason

PELAWAK dan penyampai radio Suria FM, Shuib sudah hilang sabar apabila seorang pengguna Facebook menuduh dia sebagai antara ahli sebuah organisasi bermula dengan huruf F dipercayai merujuk kepada Freemason.

Shuib atau Shahmira Muhammad, 39, berkata, dia akan mengambil tindakan undang-undang terhadap individu berkenaan berhubung tuduhan jahat dilemparkan terhadap dia yang turut mengaitkan Allahyarham isterinya iaitu Siti Sarah Raisuddin.

Malah Shuib memberitahu dia ingin bertemu sendiri dengan pengguna Facebook berkenaan dalam tempoh 24 jam.

"Banyak hari saya sabar, hari ini saya terpanggil untuk berkenalan dengan Mamat ini yang mana tulisannya terlalu hebat dan berani.

Tuduhan dibuat seorang pengguna Facebook terhadap Shuib.

"Kenapa kau libatkan arwah isteri aku Siti Sarah? Freemason? Apa yang kau tahu? Meh cakap depan-depan aku!

"24 jam cari aku! Peguam tengah jalankan kerja. Tunggu!" katanya.

ARTIKEL BERKAITAN: Patut hiburkan tetamu di majlis nikah tapi Shuib tak beri izin, ramai puji suara lunak Watie Hanifiah

ARTIKEL BERKAITAN: “Saya tidak dijemput” - Jep perjelas tak datang majlis kahwin Shuib dan Watie

Shuib berkongsi perkara itu menerusi akuan Instagram miliknya yang turut memaparkan hantaran dari pengguna Facebook berkenaan.

Menerusi hantaran berkenaan, individu tersebut mendakwa arwah Siti Sarah dipaksa ditidurkan kerana Shuib ingin membuktikan pada ibu-ibu mengandung tentang risiko tidak mengambil vaksin.

Bukan itu sahaja, pengguna Facebook tersebut juga mendakwa organisasi yang bermula dengan huruf F itu menggunakan artis untuk mempromsikan vaksin.

Shuib mahu bertemu sendiri individu yang membuat tuduhan jahat terhadapnya.

"Tak sangka eh bekas Mat Kilang ini ahli F juga, pasal arwah SS (Siti Sarah) itu pun kita memang tahu dia dipaksa untuk ditidurkan sebab mamat ini nak buktikan pada ibu-ibu mengandung di luar sana yang kalau kau tak cucuk vaks (vaksin) kau berisiko tinggi untuk mati.

"Dan benda itu viral dan berduyun-duyun ibu mengandung yang pergi cucuk," tulis individu itu dalam hantaran tersebut.

Untuk rekod, Siti Sarah meninggal dunia pada 9 Ogos 2021 akibat jangkitan Covid-19 ketika sedang hamil anak bongsunya Ayash Affan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shuib, penyampai radio Suria FM, Shuib tindakan undang-undang, hiburan, Freemason

Summary: <b>SHUIB</b> ambil tindakan undang-undang terhadap tuduhan tidak berasas pengguna Facebook.

Shuib berang kematian arwah isteri dikaitkan dengan organisasi F.


[V] “Orang tak nak tengok muka ketat” - Sakan bergelek dengan Kak Lina, aksi Ajai berlaku secara spontan

JURI tetap program Big Stage 2023 iaitu Ajai sering dilihat serius ketika memberikan komen kepada peserta namun aksi spontan bergelek di atas pentas bersama pengacara Elly Mazlein pada malam Ahad mencuri perhatian penonton.

Ajai atau Mohd Faizal Maas, 48, berkata, dia mempunyai cara tersendiri untuk berhibur dan tindakan menari bersama Elly atau Kak Lina berlaku secara spontan.

"Saya orangnya sporting... saya menari bersama Kak Lina pun secara spontan. Benda tak dirancang dan bukannya kena paksa.

"Takkan saya nak bawa cara sebagai juri di atas pentas, siapa yang akan tengok? Orang tak nak tengok muka ketat.

Ajai sering dilihat sebagai seorang yang serius ketika memberi komen terhadap peserta.

"Apabila saya dipanggil untuk menghiburkan, itulah diri saya. Dengan Exist pun saya akan berhibur dengan cara saya sendiri tapi bila menjadi juri saya akan tukar personaliti," katanya kepada mStar.

Ajai berkongsi perkara itu ketika ditemui selepas selesai pertandingan separuh akhir Big Stage yang berlangsung di Auditorium Majlis Bandaraya Shah Alam (MBSA) Shah Alam pada malam Ahad.

ARTIKEL BERKAITAN: Big Stage peluang penyanyi Malaysia belajar cara kerja peserta luar, Ajai yakin semua ada potensi juara... “Siapa nyanyi sedap dia menang”

ARTIKEL BERKAITAN: Netizen minta ‘Oppa Malay’ berhenti menyanyi, tapi Meer Nash lebih percaya guru vokal... “Ajai kata pakej dah ada”

Sementara itu, mengulas mengenai isu dia memegang tangan hos Rina Nose ketika berduet menyanyikan lagu Hati Ini Telah Dilukai, Ajai menyifatkan kejadian itu sebagai tidak sengaja.

Jelas Ajai, dia menghulurkan tangan meminta Rina jalan ke depan pentas namun disebabkan pengacara asal Indonesia itu mengenakan ear piece dia mungkin tidak dapat menangkap signal diberikan dan terus memegang tangannya.

"Saya pegang Rina sebelum ini secara tidak sengaja sebab dia memakai ear piece dan saya pula tiada.

Persembahan Ajai dan Kak Lina menggamatkan suasana.

"Bila saya hulur tangan suruh dia ke depan, Rina tak dengar sebab ear piece... jadi dia pun pegang tangan saya," ujarnya.

Disebabkan itu juga, Ajai lebih berhati-hati ketika berkongsi pentas bersama Kak Lina kerana tidak mahu dilabel suka memegang tangan wanita lain.

"Saya tak mahu pisang berbuah dua kali, kalau pegang lagi nanti orang kata saya suka pegang tangan perempuan," jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Ajai, Ajai bergelek, Big Stage 2023, hiburan, Ajai juri Big Stage

Summary: <b>GELAGAT</b> Ajai bergelek di pentas Big Stage 2023 jadi bualan netizen.

Ajai tidak mahu ulangi kesilapan yang dilakukan bersama Rina Nose di atas pentas.


Suami Fatin cabar pihak berkuasa, JPJ minta bantuan polis kesan Opai

KEGAGALAN suami kepada pelakon Fatin Afeefa hadir ke pejabat Jabatan Pengangkutan Jalan (JPJ) membantu siasatan berhubung kontroversi penggunaan nombor plat 'QPA1' disifatkan mencabar pihak berkuasa.

Timbalan Pengarah JPJ Kuala Lumpur, Erick Jusiang berkata, pihaknya akan meminta bantuan polis untuk mengesan Opai atau Aliff Awang yang dipercayai masih berada di ibu negara.

"Kita sudah serahkan notis ke alamat rumahnya namun selepas 14 hari dia gagal memunculkan diri.

JPJ akan minta bantuan polis mengesan Opai.

"Jadi kita minta bantuan polis kerana mereka ada kuasa mengeluarkan waran dan mengesannya di rumah," katanya kepada pemberita.

Pada 20 Jun lalu media melaporkan JPJ Kuala Lumpur mengesahkan nombor plat yang digunakan pada sebuah kenderaan jenis McLaren adalah bukan nombor sebenar kereta tersebut.

ARTIKEL BERKAITAN: JPJ akan panggil pemilik kereta McLaren, boleh kena saman pakai nombor plat lain

ARTIKEL BERKAITAN: “Ya, saya pemilik kenderaan itu” - Kereta McLaren digayakan Opai rupanya milik orang lain

Menurut pihak JPJ, pemilik berdaftar nombor plat dan kenderaan tersebut merupakan dua pihak yang berbeza.

Opai sebelum ini memaklumkan dia tidak menerima sebarang panggilan daripada pihak berkuasa berhubung isu berkenaan.

Sementara itu, menerusi temu bual mStar bersama usahawan dikenali sebagai Hafiz Wasa mengesahkan kereta mewah itu merupakan miliknya.

Hafiz menjelaskan kereta itu sudah dijual kepada Opai namun mereka masih belum berkesempatan membuat proses menukar nama disebabkan kekangan masa.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

JPJ cari Opai, Opai jawab isu nombor plat, Suami Fatin Afeefa, Fatin Afeefa, Gosip artis, Hiburan, pemilik kereta Opai, Hafiz Wasa

Summary: <b>JPJ</b> akan bekerjasama dengan polis bagi mengesan Opai.

Opai masih belum beri keterangan berhubung penggunaan nombor pendaftaran 'QPA1' .


Afgan kembali ke Plenary Hall, konsert 2 Disember diiringi Malaysian Philharmonic Orchestra

MALAYSIA sudah diibaratkan sebagai rumah kedua buat Afgan dan disebabkan itu setiap kali mengumumkan sebarang konsert jelajah, penyanyi popular Indonesia ini tidak pernah melupakan peminat di negara ini.

Bagi menghargai peminat yang sentiasa menyokong karier muziknya sejak 15 tahun lalu, Afgan akan kembali menggegarkan pentas Plenary Hall, Kuala Lumpur Convention Centre (KLCC) pada 2 Disember depan.

Menariknya, Afgan atau Afgansyah Reza, 34, memberitahu konsert itu bakal diiringi oleh pemuzik dari Malaysian Philharmonic Orchestra (MPO) sebagai kelainan buat penggemarnya.

Afgan teruja bertemu peminat di Malaysia Disember ini.

"Tidak dinafikan, Malaysia ibarat rumah kedua saya dalam berkarya. Setiap lagu saya diterima baik dan mendapat sambutan menggalakan dari peminat di Malaysia.

"Setiap kali saya menjayakan konsert di Malaysia, peminat tidak henti-henti memberi sokongan itu satu penghormatan buat saya.

ARTIKEL BERKAITAN: Afgan idolakan Sheila Majid sejak kecil, tak sangka pertemuan di konsert terus jadi sahabat baik

ARTIKEL BERKAITAN: “Perbuatan dosa disorak-sorak”... PU Syed tegur aksi Afgan peluk peminat wanita

"Apabila dimaklumkan mereka bersetuju untuk menjayakan konsert ini bagi saya ia menarik. Tak sabar rasanya nak hiburkan peminat nanti," kongsinya.

Sementara itu, Pengarah Urusan Renjana Idea, Aliya Arisya Anuar berkata, konsert Afgan kali ini berbeza berbanding sebelum ini selain menjanjikan satu persembahan hebat daripadanya.

Pihak penganjur janjikan yang terbaik untuk konsert Afgan.

Bukan itu sahaja, penyanyi jemputan yang akan berkongsi pentas dengan Afgan juga bakal memberi kejutan dan akan diumumkan tidak lama lagi.

"Saya pasti deretan lagu popular Afgan akan menjadi lebih hebat dengan iringan pemuzik MPO. Kami menjanjikan persembahan hebat daripada Afgan buat peminatnya nanti," ujarnya.

Tiket Afgan Live In Concert With Malaysian Philharmonic Orchestra (MPO) boleh dibeli di GOLIVE-ASIA.com bermula 5 Julai ini.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Afgan, konsert Afgan, Live In Concert With Malaysian Philharmonic Orchestra, hiburan

Summary: <b>AFGAN</b> kembali pertemu peminat di Malaysia pada 2 Disember nanti.

Afgan janjikan persembahan yang terbaik untuk peminat di Malaysia.


Gaya rambut ’fringe’ Lisa sudah tiada, tampil yakin dedah dahi di acara karpet merah

PENAMPILAN Lisa di acara Serpenti 75th Anniversary Collection yang diadakan di Seoul, Korea Selatan meraih perhatian peminat setia anggota kumpulan Blackpink itu.

Mana tidaknya, ramai terkejut dengan penampilan Lisa yang tampil menyanggul rambutnya sehingga mempamerkan bahagian dahi yang tidak pernah dilakukan sebelum ini.

Tampil yakin mendedahkan bahagian dahinya, Lisa turut melengkapkan gaya pada acara itu dengan mengenakan gaun sutera berwarna putih menyerlahkan kejelitaannya.

Kecantikan Lisa jadi bualan ramai.

Gaya rambutnya itu menjadi perhatian kerana Lisa pernah memberitahu dia tidak akan sesekali membiarkan dahinya terdedah tidak kira atas apa alasan termasuk tuntutan kerja.

Malah menerusi temu bual bersama Knowing Brothers pada 2020, Lisa memberitahu dia hanya akan mendedahkan bahagian dahinya jika dibayar sebanyak KRW10 bilion atau RM35 juta.

ARTIKEL BERKAITAN: Takut ibu marah, Lisa Blackpink tak berani kongsi foto pakai bikini

ARTIKEL BERKAITAN: Buat video cabaran TikTok, Lee Seung Hoon mengaku hutang Lisa Blackpink RM6.7 juta

Susulan itu, ada peminat berpendapat Lisa mungkin dibayar sehingga membuatkan dia berani tampil tersebut namun ramai memuji penyanyi itu sebenarnya cantik meskipun dahinya luas.

"Cantiknya Lisa dengan gaya rambut macam itu. Dia dibayar ke? Tapi gaya rambut macam ini pun sesuai dengan muka dia," antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Lisa Blackpink, Lisa tunjuk dahi, Bulgari Serpenti 75th Anniversary, The Endless Story, hiburan

Summary: <b>NETIZEN</b> dakwa Lisa dibayar untuk tunjukkan dahinya.

Lisa akhirnya dedahkan dahinya kepada peminat.


Perasaan insecure punca Madonna jatuh sakit, tetap mahu bersaing dengan penyanyi lebih muda

PERASAAN ingin bersaing dengan bintang lebih muda dipercayai antara punca penyanyi terkenal Madonna jatuh sakit sehingga dimasukkan ke Unit Rawatan Rapi (ICU) baru-baru ini.

Mirror UK melaporkan rakan-rakan terdekatnya mendedahkan jadual Madonna menjelang konsert jelajahnya sangat padat selain penyanyi berusia 64 tahun itu obses terhadap rutin senaman.

Mereka juga sering menasihatinya agar tidak terlalu obses untuk bersaing dengan penyanyi muda kerana sudah tiada apa yang perlu dibuktikan pada tahap ini.

Ramai yang bimbang dengan tahap kesihatan Madonna.

"Ramai di antara kami merasakan usia membuatkan Madonna berasa tertekan dan semangat untuk bersaing sangat menebal dalam dirinya.

"Kami sangat risau tentang kesihatannya dan bimbang jika sesuatu buruk berlaku kepadanya seperti sebelum ini," kata sumber terdekat penyanyi lagu Vogue itu.

ARTIKEL BERKAITAN: Madonna masuk ICU terkena jangkitan, konsert jelajah 40 tahun jadi penyanyi batal

ARTIKEL BERKAITAN: Madonna taksub dengan seks pada usia 64 tahun, tak berminat kahwin lagi

Pada 24 Jun lalu, Madonna mengalami jangkitan bakteria serius sehingga dia terpaksa dimasukkan ke ICU susulan keadaannya yang teruk dan perlukan pemerhatian pakar.

Madonna yang sudah dibenarkan pulang dilaporkan mahu meneruskan konsert jelajahnya meskipun sebelum ini ia sudah pun ditangguhkan penganjur.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Madonna masuk ICU, Madonna, Artis masuk hospital, Bintang global, Hiburan

Summary: <b>MADONNA</b> dilaporkan bekerja keras untuk siri konsert jelajahnya yang akan datang.